GOOGLE DOCS – SARJA KäYTäNNöLLISIä TYöKALUJA YRITYKSILLE - PALVELULIIKETOIMINTA - 2022\nGoogle Docs, ilmainen toimistotyökalupaketti\nGoogle Docs on Googlen tarjoama ilmainen toimistosovelluspaketti. Se on tarkoitettu sekä yksityiseen että kaupalliseen käyttöön. Mitä toimistopaketti sisältää? Artikkelissa kuvataan Googlen toimistossa useimmin käyttämiä sovelluksia.\nMikä Google Docs on?\nGoogle Docs on Google Driveen integroitu online-toimistotyökalujen sarja. Käyttääksemme niitä tarvitsemme vain Google-tilin luomisen. Sovelluksen käyttö ei vaadi asennusta tietokoneen kiintolevylle. Toimistopaketti on täydellinen ratkaisu ihmisille, jotka haluavat käyttää ilmaisia työkaluja nopeana tapana hallita tiedonkulkua ja työskennellä pienissä ja keskisuurissa yrityksissä. Tärkeimmät edut ovat saatavilla olevien komponenttien laaja valikoima.\nGoogle Docs sisältää:\neditori laskentataulukoiden luomiseen\nGoogle-paketin käytön etuna on mahdollisuus jakaa tiedostoja, joiden parissa työskentelemme, muiden kanssa ja siten mahdollisuus ryhmätyöhön - useat ihmiset voivat työskennellä samojen asiakirjojen parissa samanaikaisesti. Nämä toiminnot helpottavat kommunikaatiota yhteistyökumppaneiden välillä ja mahdollistavat projektien paremman koordinoinnin sekä koulussa että työpaikalla.\nGoogle-dokumentit – kuinka voin käyttää niitä?\nAloita työskentely kirjautumalla sisään Google-tilillesi, valitsemalla sinua kiinnostava työkalu ja aloita muokkaaminen. Voimme aloittaa myös Google Drivesta. Siirry tässä tilanteessa levylle, napsauta "Uusi" -painiketta vasemmassa yläkulmassa ja valitse sopiva arkki. Koska tiedostot on tallennettu virtuaaliseen Google Driveen, asiakirjoihin pääsee käsiksi mistä tahansa tietokoneesta, tabletista tai älypuhelimesta, riittää, että olet yhteydessä verkkoon.\nGooglen tekstieditorin avulla voit luoda tekstidokumentteja. Käytössämme on suurin osa kaupallisissa toimistoohjelmistoissa saatavilla olevista työkaluista, kuten oikean kirjasimen, tyylien, modifikaatioiden (lihavointi, kursivoitu), luettelomerkit ja monet muut valinnat. Editorin avulla voit lisätä hyperlinkkejä.\nVasemmassa yläkulmassa voimme muuttaa ja muokata dokumentin nimeä. Jokainen dokumenttiin tekemämme muutos ja uusi teksti tallennetaan automaattisesti, joten meidän ei tarvitse huolehtia siitä, että olemme unohtaneet tallentaa tiedostomme. Tämän todistaa työkalurivin viesti "kaikki muutokset on tallennettu Driveen". Meillä on mahdollisuus tallentaa luomamme tiedosto useissa eri muodoissa tai lähettää se liitteenä. Lisäetu on kommenttien lisääminen tekstiin. Koska asiakirja voidaan jakaa muiden käyttäjien kanssa, jotka voivat käsitellä sitä samanaikaisesti, tämä helpottaa sujuvaa erämuokkausta.\nToinen hyödyllinen vaihtoehto on "Lisää"-toiminto, jonka avulla voit lisätä kuvia, kaavioita, taulukoita ja muita elementtejä editoriin. Voimme jakaa valmiin tiedoston valittujen ihmisten kanssa ja antaa heille tarvittavat oikeudet, esimerkiksi muokata sitä tai vain esikatsella sitä.\nTaulukot - työkalu laskelmien tekemiseen\nLaskentataulukon käytön aloittaminen on samanlaista kuin tekstinkäsittelyohjelman käytön aloittaminen. Valitsemme "Sheets" käytettävissä olevista työkaluista ja voimme aloittaa luomisen. Myös taulukoissa asiakirja tallennetaan automaattisesti, ja voit jakaa sen muiden käyttäjien kanssa ja käyttää sitä millä tahansa muulla laitteella kirjautuessasi sisään Google-tilillesi. Työarkin avulla voit suorittaa useimmat toiminnot, jotka ovat saatavilla tämän asiakirjan kaupallisissa versioissa. Pystymme esittämään tiedot kaavioiden, taulukoiden ja kaavioiden muodossa. Työkalupalkki sisältää peruselementtejä, kuten mahdollisuuden valita fonttien tyyppi ja muokkaus, numeromuotoasetukset, lisäystoiminnot ja paljon muuta. Voimme luoda tiedostoon taulukoita ja sitten kohdistaa tiedot erilaisiin lajitteluihin ja suodattimiin. Kuten editorissa, on mahdollista lisätä hyperlinkkejä ja kommentteja.\nKun napsautamme "Google Slides", esityseditori avautuu seuraavassa välilehdessä. Ensimmäinen sivu sisältää tekstilaatikon, jonka avulla voit luoda kansilehden. Lisäksi Google tarjoaa useita versioita esitysteemoista.\nOletusarvon mukaan työkalurivi sisältää peruskomennot, joita tarvitaan tämäntyyppisten asiakirjojen käsittelyyn. Sen avulla voimme valita tekstin jakautumisen dioissa. Kun kirjoitat tekstiä, näkyviin tulevat fonttien valinta- ja muokkausvaihtoehdot. Toimistotyökalujen lisäksi luotua esitystä voidaan monipuolistaa visuaalisesti lisäämällä kaavioita, taulukoita, valokuvia ja lisäämällä diojen väliin siirtymä animaation muodossa.\nEdellä mainittujen työkalujen lisäksi Google tarjoaa monia muita, kuten editorin lomakkeiden ja piirustusten luomiseen, mahdollisuuden luoda verkkosivustoja. Ilmaisena toimistotyövälineenä se voi olla täydellinen niin koululaisille, opiskelijoille kuin pienille yrityksille.\nIlmoitus verorikoksesta - malli yleiskatsauksella\n2022 © https://mercymatters.net Google Docs, ilmainen toimistotyökalupaketti


Sodan pääsiäinen | Historiantutkijan näkötorni\n← Helmikuun tykit\nThis entry was posted in Historia, Politiikka, Sota and tagged Boris Jeltsin, Butšan joukkomurha, Donbass, modernisaatio, nationalismi, NATO, Puola, Richard Nixon, Suomi, Ukraina, Venäjä, Venäjän hyökkäys Ukrainaan 2022, Venäjän-Ukrainan sota, Vladimir Putin, Volodymyr Zelenskyi. Bookmark the permalink.\n17 Responses to Sodan pääsiäinen\nKari Rantalaiho says:\nKiitos ansiokkaasta kirjoituksesta. Olin ymmärtänyt, että Venäjän hyökkäyksen takana on pelko Naton ydinohjuksien tunkeutumisesta jo liian lähelle Moskovaa, ja sen takana taas USA:n huoli Venäjän ja sen takana Kiinan etenemisestä. Nyt käsitän, että tämä on kaavamaista ja yksioikoista ajattelua: koko etupiiriajattelua ei pidä ottaa aksioomaksi, vaikka se tietysti on käytännön realiteetti.\nAnakronismeja on. Keynes sanoi, että kulta on barbaarinen reliikki. Niin minäkin ajattelen, mutta kulta on tärkeä taloudellinen tosiasia eikä kysy minun mielipidettäni. Minuakin on hämmentänyt Venäjän sotavoimien onneton eriaikainen tila, mutta täytynee ymmärtää, että suuret asiat eivät muutu kädenkäänteessä. Donetskin ja Luhanskin separatismillakin on ihan kunnollinen pohjansa, olkoonkin vanhentunut mutta ei sekään kädenkäänteessä poistu.\nTodella rohkaisevaa lukea, että Puola ja Ukraina ovat pystyneet käsittelemään ja sovittelemaan aivan kauheaa historiaa. Ja toisaalta ettei se sanelupolitiikalla onnistu, vaikka kenties olisi järkevääkin. Asioiden ja anakronismien historiallinen syvyys on varmaan tosiasia. Kiitos että tällaisena poikkileikkauksellisena yhteiskuntatieteilijänä olen saanut siihen jotakin tuntumaa.\nTodella, Suomen sotasukupolvi loi nykyisen Suomen pohjan. Ehkä Ukrainankin. Enhän minä voi olla tietämättä, että Ukraina on ollut varsin surkea paikka: bruttokansantuote Euroopan alhaisin ja kolmasosa Venäjänkin tasosta, korruptio kamala. Ehkä tämä korkeatasoinen sotiminen antaa rauhan ajallekin pohjaa.\nOlen pitänyt suomettumista hyvänä politiikkana: pakon ja todellisuuspohjaisen pelon edessähän oltiin. Mukava lukea arvio, että liittoutumattomuus kylmän sodan jälkeenkin oli hyvä ratkaisu. (En kyllä malta olla siteeraamatta Putinin arviota, että kylmä sota ei koskaan päättynytkään.) Ajankohtaiseen ratkaisuun en osaa ottaa kantaa.\nErinomainen historiakatsaus syventäväksi opiksi meille maailikoille. Oli paljon asioita, joita en tiennyt. Hyvä kirjoitus.\nKiinnostava ja hyvin tehty kirjoitus. Kuitenkin yksi asia jäi häiritsemään: “Vain harvoin maailmanhistoriassa taantumus on ollut yhtä konkreettisella tavalla edistystä vastassa.” Minun on vaikeaa nähdä Ukrainaa edistyksen edustajana. Ukraina säännöllisistä presidentin vaihtamisistaan huolimatta kun on ollut jopa himpun Venäjää kehittymättömämpi ja vanhoillisempi valtio. Tässä tavallaan tuntuisi olevan taustalla sama ajatusvirhe kuin tiettyjen venäläisten oppositiohahmojen suhteen – edistysmielisyyteen tuntuu riittävän se, että on Putinia vastaan.\nTämä sota toki saattaa muuttaa Ukrainaa melkoisesti. Jos puolustus onnistuu kuten nyt näyttäisi saattaa ukrainalaisten usko omaan valtioonsa ja itseensä kasvaa mittoihin joka mahdollistaa Ukrainan merkittävän kehityksen. Venäjän jatkuva uhka ja lännestä saatu kaikenlainen apu taas saattaa vaikuttaa Ukrainan suuntaan merkittävästi. Uskoakseni venäjämielisten on esimerkiksi jatkossa mahdotonta saada itselleen mitään merkittävämpää tehtävää – presidentinvirasta puhumattakaan.\nSiellähän lukee kappaleessa aiemmin, että Vladimir Putin käy diktaattorina suursotaansa koko nykyistä uutta maailmanjärjestystä vastaan. Ei pelkästään Ukrainaa. Kuten käykin.\nEli tässä tapauksessa se uusi maailmanjärjestys on noiden Neuvostoliitosta vapautuneiden valtioiden olemassaolo? Ei niiden yhteiskunnallinen tilanne vaan se että ovat ylipäätään rohjenneet irtautua Venäjästä?\nEhkäpä tämä auttanee. Liberaali maailmanjärjestys, kansainvälisen oikeuden sääntöihin ja rakenteisiin pohjaava järjestys. George H. W. Bush alkoi kutsua sitä “uudeksi maailmanjärjestykseksi” 1990-luvulla kun kylmä sota päättyi.\nKyllä vain, hyökkäyssota, jossa taantumuksellinen suurvalta nostaa aseensa koko tätä järjestystä vastaan, ja jossa suurin osa muusta maailmasta vastaa ennennäkemättömin pakottein, eristämällä hyökkääjän ja suomalla aseellista tukea hyökkäyksen uhrille; siinä on tosiaan kyse tilanteesta, jossa taantumus hyökkää edistystä vastaan.\nVaikka näitä asioita paikallisesti Itä-Euroopan tuntevana siitä perspektiivistä rustailenkin, niin tässä kohtaa kyse on globaalista taistelusta.\nJa kyllä, Ukraina on myös yleisesti ottaen Venäjää edistyksellisempi. Korkeampi sijoitus lehdistönvapausindeksissä, kansalaisoikeudet paremmalla tolalla, kansalaisjärjestöillä laajemmat toimintavapaudet, ja niin edelleen. Kaikki tämä siitäkin huolimatta, että korruptio on lähestulkoon venäläistä tasoa.\nTuntuu vähän hassulta, että tämäkin pitää vääntää rautalangasta.\nNella Koivula says:\nMinä puolestani pelkistäisin tulkinnassani venäläisten historiallisen mieltymyksen rakentaa suojakaistale ympärilleen oman suurvaltaidylllinsä ulkopuoliselle vieraalle, tuhotulle maaperälle olevan ilmeisen voimissaan vielä tänäkin päivänä ja muut asianhaarat ovat mahdollisesti parhaimmillaankin lähinnä semantiikkaa ja tällaista Ukrainan sodan kaltaista sosiopaattisesti värittynyttä opportunismia hyödynnetään näissä pyrkimyksissä nähdäkseni silloin kuin se on (esimerkiksi nykytilanteessa vallitsevissa olosuhteissa) mahdollista. Suomen kohdalla palattaneen, siis viimeistään Nato-kysymyksen varjolla, tsaarinaikaisiin keskeneräisiin kysymyksiin tästä, mistä kohtaa venäläiset katsovat suojavyöhykkeensä näillä koordinaateilla kulkevan. Ja nähdäkseni Nato tai EU-joukot lähinnä haittaavat tätä seikkaa, tai siis niin nyt tämän kaiken jälkeen uskoisin. Olen intuitioineni todennäköisesti täydellisen väärässä.\nKiitos. En ole historiantutkija. Niinpä tämä kirjoituksesi olikin varsin avartava ja auttoi ymmärtämään käynnissä olevan sodan taustoja. Luulenpa, että monelle historiaan perehtyneellekin tässä oli paljon syventävää tietoa. – Olen täsmälleen samaa mieltä siitä, että on turha länkyttää pitkittyneestä suomettumisesta. Olemme eläneet sodan jälkeen monenmoisia aikoja; kunakin aikana on yritetty tasapainoilla idän ja lännen välissä. Nyt on taas uusi tilanne ja ratkaisut tehtävä sen mukaisesti.\nKiitos erinomaisesta kirjoituksesta. En malta olla mainitsematta hienosti avattua yhtäläisyyttä Weimarin tasavaltaan ja sen pyrkimyksiin nousta pystyyn romahtaneen toisen valtakunnan raunioista. Weimarissa tietysti hyperinflaatio oli paljon rajumpi kuin N:liiton romahduksen jälkeisessä Venäjässä, mutta muuten yhtäläisyydet ovat silmiinpistävät: Suurvalta romahtaa ja hakee konttauksellaan suuntaa takaisin kohti menetettyä hegemoniaa ja tämä vaihe nostaa sitten näitä samoja poliittisia voimia esiin. Se, mikä tästä tuli mieleen on, että onko Venäjällä edes mahdollisuutta muuttaa kurssiaan vai näemmekö vääjäämättä kohti kolmatta maailmanpaloa hoipertelevan jättiläisen, joka ei suostu alistumaan muun maailman päivittyneeseen kehityskilpaan, vaan ottaa mieluummin vaikka koko muun maailman mukaansa liekkeihin?\nYlpeys käy lankeamuksen edeltä, ja tässä virkkeessä sen synonyymi on ylimielisyys: “Olen pitänyt eräänlaisena ylpeydenaiheenani sitä, että historioitsija näkee maailman tapahtumat humanistin perspektiivistään aina syvemmin kuin yhteiskuntatieteilijät milloinkaan.”\nEn tiedä, millainen käsitys yhteiskuntatieteistä Jalosella on, mutta humanistiseen mailmankuvaan ei kuulune muilla humanisteilla itsensä korottaminen kaikkien mahdollisten toisin toimivien yläpuolelle. Ani harva yhteiskuntatieteilijä myöskään on niin puhtaasti teoreetikko, että jättäisi historian huomiotta, ja jos jättää, he ovat tietoisia siitä, eivätkä lähde sanomaan itseään muita paremmiksi.\nItse analyysiteksti oli kyllä hyvä.\nTämä on sen verran monta kertaa käytännössä havaittu asia — viimeistään nyt vaikkapa erään maailmanpolitiikan professorin taajaan viljelemien Mearsheimer-sitaattien jälkeen — että aion sanoa sen vastakin.\nLisäksi olen väitellyt tohtoriksi yliopistossa, joka perustettiin Yhteiskunnallisena Korkeakouluna, joten tunnen kyllä yhteiskuntatieteiden kentän riittävän hyvin.\nJa minähän tässä en korottanut tässä edes itseäni, vaan aivan kaikki historioitsijat, joista monet osaavat totta kai hommansa paremmin kuin minä! Joten eipä ryhdytä siis egoismista syyttämään. Ihan ammattiylpeydestä kyse.\nMitä kohuttaneeseen Mearsheimer-tulkintaan tulee, sanoisin, että kettinkiä voi arvioida sen heikoimman lenkin perusteella, mutta en pitäisi kettinkiä tiedeyhteisön mallina.\nHistorioitsijoiden asettaminen kategorisesti yhteiskuntatieteilijöitä syvällisemmäksi ei kuitenkaan vaikuta erityisen syvällisesti ajatellulta, ei edes Tampere-empirian nojalla, koska yhteiskuntatieteitä harjoitetaan muuallakin.\nAjattalepa esimerkkiä, ovatko kaikki väitteet tosia:\n1. Hannah Arendt oli filosofi ja yhteiskuntateoreettiko, eli hän oli yhteiskuntatieteilijä.\n2. Historioitsija näkee maailman tapahtumat humanistin perspektiivistään aina syvemmin kuin yhteiskuntatieteilijät milloinkaan.\n3. Historioitsija X on perehtynyt totalitarismin historiaan, erityisesti holokaustiin.\n4. X näkee maailman tapahtumat Arendtia syvällisemmin.\n5. Jos (3), kohta (4) on aina tosi, riippumatta siitä, kuka henkilö valitaan X:ksi, koska (2).\nJos (3), kohta (4) on aina tosi, riippumatta siitä, kuka henkilö valitaan X:ksi, koska (2).\nSeuraavassa bloggauksessani saatan sanoa jotain myös matemaattis-luonnontieteellisen koulutuksen saaneista, kun kerran näin auliisti pyydät.\nKiitos, mukavaa taustaluettavaa, mikä avaa omia ajatuksia kaikin puolin.\nPingback: Modernisaation jättömaat repivät demokratioita\nE.K.;n teoria ontuu, missä sanotaan, paitsi suomalaisessa Wikipediassa, että Hannah Arendt oli yhteiskuntatieteilijä? Enflanninkielinen toteaa, että “was a political philosopher, author, and Holocaust survivor”. No, joka tapauksessa Arendt omaa kokemuksen asiasta, joten ei siihen terioita tarvita. Lisäksi noin pääsääntöisesti yhteiskuntatieteilija on osittain myös histotioitsija ja historiaa kirjoittava on enemmän kun paljon yhteiskuntatieteilijä.\nJoka tapauksessa kiitos blogistille hienosta artikkelista, joka menee kansainväliseen jakoon päättäjien tasolle asti.


VoodooDreams | Tervetuliaisbonuksena ilmaiskierroksia\nEtusivu » Nettikasinot » VoodooDreams\nVoodoodreams on vuonna 2014 perustettu pikakasino, joka ihastuttaa pelaajia omalaatuisella teemalla. Kasinolla voi loihtia loitsuja ja pelata yhdessä muiden pelaajien kanssa live-kasinolla. Uusille pelaajille on tarjolla ilmaiskierroksia, jotka voi käyttää Book of Death-kolikkopelissä. Tarjolla on myös monia muita etuja, joita pelaajat voivat lunastaa itselleen pelaamisen ohella. Mikäli kasino kuulostaa sinusta mielenkiintoiselta, kannattaa lukea tämä arvostelu tarkasti.\nUudet pelaajat voivat lunastaa 50 ilmaiskierrosta, joiden avulla pelaamisen voi aloittaa ilman omien rahojen riskeeraamista. Kasino ei valitettavasti anna pelaajille bonusrahaa, joten bonus koostuu nimenomaan ilmaisista kierroksista. Jos pelaajat voittavat ilmaisilla kierroksilla rahaa, ne tulee kierrättää ennen kuin ne voi palauttaa omalle pankkitilille. Tervetulobonuksen lisäksi kasinolla on oma VIP-ohjelma, joten bonuksia on tarjolla myös tervetulotarjouksen jälkeen.\nVoodooDreams Casinon Tiedot\nOletko kiinnostunut pelaamaan nettikasinopelejä fantasiamaailmassa, jossa loitsut ja erilaiset taikavoimat jylläävät? Jos vastasit myöntävästi, olet tullut oikeaan paikkaan. Kasino pyrkii houkuttelemaan fantasiapeleistä ja niihin liittyvistä asioista kiinnostuneita pelaajia kasinopelien pariin.\nVoodooDreamsille kirjaudutaan noudattamalla seuraavia neuvoja:\nMene kasinon etusivulle ja paina Kirjaudu-painiketta\nKasinolta voit löytää yhteensä yli 1600 erilaista peliä. Valikoima on tältä osin varsin mukavan kokoinen, eikä pelaaminen lopu kovinkaan helposti kesken. Voit pelata lähes kaikkia netticasinoiden suosituimpia ja laadukkaimpia pelejä tällä kasinolla. Jos olet esimerkiksi Book of Dead-kolikkopelin ystävä, saat peliin ilmaisia kierroksia ensimmäisen talletuksen yhteydessä.\nKolikkopelit ovat nettikasinoiden suosituin pelityyppi. Täältäkin kasinolta voit löytää kolikkopelejä monilla eri teemoilla ja pelimekaniikoilla. Jos haluat pelata esimerkiksi fantasiamaailmassa, viidakossa tai muinaisessa maailmassa, se onnistuu helposti. Pelejä on helppo selata kasinolla, sillä ne on listattu eri kategorioihin, joista niitä on helppo selata.\nRuletti, blackjack ja baccarat avaa pelejä, joita monet pelaavat varsinkin silloin, kun aloittavat pelaamisen nettikasinoilla. Pöytäpelit ovat monille tuttuja ja niiden säännöt on helppo oppia. Lisäksi niissä on hyvä palautusprosentti varsinkin silloin, kun opettelee pelaamaan esimerkiksi aloituskädet oikein. Kasinolta löytyy näistä klassikkopeleistä monia eri versioita, joista jokainen voi valita mieleisensä.\nTuntuuko pelaaminen nettikasinoilla toisinaan yksinäiseltä? Älä anna sen häiritä, sillä seuraa voit löytää ympäri vuorokauden live-kasinolta. Pelivalikoimasta löytyy erityisesti pöytäpelejä, joita on juontamassa oikea juontaja. Lähetyksiä pyörii kasinoilla jatkuvasti, joten voit hypätä mukaan milloin vain.\nRaaputusarvat ovat varmasti tuttuja monille suomalaisille. Niitä on voinut ostaa Suomessa esimerkiksi huoltoasemilta tai kioskeilta. Nyt voit ostaa niitä myös virtuaalisesti tältä kasinolta. Kannattaa koittaa onnea raaputusarpojen parissa, sillä koskaan ei voi tietää, milloin onni potkaisee.\nKasinon ensitalletusbonus käsittää 50 ilmaiskierrosta. Ensitalletusbonuksen osalta kasino ei välttämättä kuulu verkon parhaimpiin. Useat nettikasinot antavat pelaajille ilmaista bonusrahaa suhteessa heidän talletusmäärään. Osa nettikasinoista antaa myös pelkkiä ilmaiskierroksia siten, ettei niihin lisätä kierrätysvaatimuksia. VoodooDreams vaatii ilmaisilla kierroksilla voitetuille rahoille kierrätyksen. Näin ollen voitetut rahat saattaa hävitä takaisin kasinolle.\nTervetulobonus ei ole kuitenkaan ainoa etu, joka kasinolla on käytössä. Kasinolla on oma VIP-ohjelma, jossa pelaajat voivat kerätä kokemuspisteitä. Pisteitä voi käyttää kasinolla siten, että pelaaja saa rahanarvoisia etuja niiden avulla. Mukana on myös päivittäin vaihtuvia tarjouksia, joten myös vanhoille pelaajille on tarjolla monenlaisia etuja.\nBonusehtoihin kuuluu 40-kertainen kierrätysvaatimus myös ilmaiskierrosten osalta. Tämä on valitettavaa, sillä useat kasinot antavat ensitalletusbonuksen ilmaiskierrokset kierrätysvapaina. Tältä osin kasinolla on hieman parannettavaa, sillä uudet pelaajat saavat parempia bonuksia monilta muilta kasinoilta.\nTilannetta kuitenkin kompensoi se, että VIP-ohjelman kautta saadut edut ovat aina kierrätysvapaita, ellei toisin mainita. Tämä on loistava uutinen kaikille sellaisille pelaajille, jotka pelaavat säännöllisesti kolikkopelejä. Kasinon bonuksista saa parhaan hyödyn irti siten, että pelaa kasinolla aktiivisesti ja nousee VIP-ohjelman tasoissa korkeammalle.\nKasino luottaa maksutavoissa Trustlyyn, joka on erinomainen vaihtoehto kaikille suomalaisille pelaajille. Pelaajat voivat tunnistautua sen avulla, joten kasinolle ei tarvitse rekisteröityä erikseen. Lisäksi Trustly tarjoaa äärimmäisen nopeat kotiutukset, sillä rahat saapuvat pelaajalle jopa samana pankkipäivänä. Parasta koko palvelussa on se, että sitä on ilmaista käyttää. Jos haluat aloittaa pelaamisen kasinolla, sinulla tulee olla siis verkkopankkitunnukset.\nKasinon käyttöliittymä näyttää hieman vanhalta, joten siihen toivoisi päivitystä. Tästä huolimatta sivusto toimii hyvin, eikä sen testaamisen aikana havaittu viiveitä tai muita ongelmia. Sivuston käyttäminen onnistuu helposti sekä puhelimella että tietokoneella. Koska pelikokemus on samanlainen kaikilla laitteilla, kasinoa on siltä osin mukava käyttää.\nToiminnaltaan kasino on suhteellisen suoraviivainen ja helppokäyttöinen. Koska kyseessä on pikakasino, rekisteröityminen on helppoa, ja se tapahtuu muutamassa minuutissa. Kasinon hyväksi puoleksi voidaan lukea myös se, että sillä on muista erottuva teema. Näin ollen se jää mieleen, eikä hukku netticasinoiden massaan.\nSuomalaiset pelaajat voivat rekisteröityä kasinolle verkkopankkitunnuksilla. Koska kyseessä on pikakasino, suomalaisten on helppo käyttää kasinon keskeisimpiä toimintoja. Tältä osin kasino sopii hyvin suomalaisille, sillä pelaamaan pääsy on tehty helpoksi, ja kotiutukset tulevat nopeasti pankkitilille. Lisäksi kasinolla on Maltan lisenssi, joka mahdollistaa verovapaat voitot kaikille suomalaisille pelaajille.\nKäyttöliittymä on suomennettu hyvin, eikä englantia kasinolla pelaamiseen tarvitse käyttää. Suomalaisten pelaajien on mahdollista saada asiakaspalvelua suomenkielellä. Ainakin helpottaa kasinolla pelaamista huomattavasti, sillä englantia ei välttämättä tarvitse käyttää lainkaan.\nMobiililaitteilla pelaaminen onnistuu erinomaisesti tällä nettikasinolla. Vaikka kasino ei ole julkaissut mobiililaitteille omaa sovellusta, pelaajat voivat käyttää sivustoa puhelimen selaimen kautta. Käyttöliittymä on suunniteltu siten, että se kääntyy hyvin myös pienemmille ruuduille. Näin ollen pelaajien ei tarvitse miettiä sitä, millä laitteella kasinolla pelaa.\nKoska sivusto toimii niin hyvin myös puhelimella, voit käytännössä pelata missä vain. Jos olet matkalla, voit aloittaa pelaamisen vaikkapa bussia odotellessa. Puhelimella pelatessa kannattaa varmistaa se, että on vakaan ja hyvin toimivan internet-yhteyden ääressä. Yhteyskatkokset voivat aiheuttaa erilaisia ongelmia, joten niitä on hyvä pyrkiä välttämään.\nAsiakaspalvelu käyttää kahta eri kanavaa palveluiden tarjoamiseen. Nopein tapa ottaa yhteyttä asiakaspalvelijaan on live-chatin kautta. Sen avulla voit kysyä neuvoja, mikäli sinulle tulee jotain kysyttävää. Live-chatin kautta asioidessa kannattaa varautua siihen, että asiointi kielenä on englanti. Kasinon sivuilla ei ole erikseen mainintaa siitä, että asiakaspalvelu toimii suomen kielellä.\nJos asialla ei ole kiire, voit lähettää asiakaspalveluun sähköpostia. Sähköpostia kannattaa lähettää englannin kielellä, jotta vastaamiseen ei tule ylimääräisiä viiveitä. Tällä tavoin voit nopeuttaa asiakaspalvelun toimintaa ja saada nopeammin vastauksen omaan kysymykseen.\nKasino on perusominaisuuksiltaan kohtalainen, eikä suurempia puutteita ole havaittavissa. Kasinon käyttöliittymä on selkeä, vaikka se vaikuttaa hieman vanhanaikaiselta. Se kuitenkin pyrkii erottautumaan muista kasinoista omalla tavallaan. Pelaajat voivat astua kasinon ihmeelliseen maailmaan, ja keräämällä kokemuspisteitä loihtia itselleen erilaisia etuja.\nEnsitalletusbonus on hieman keskivertoa huonompi. Ilmaiset kierrokset ovat hyvä houkutin, mutta niiden avulla voitetuilla rahoilla on kohtalaisen korkea kierrätysvaatimus. Tästä ei kannata olla kuitenkaan liian huolissaan, sillä kasino haluaa palkita pelaajia, jotka ovat aktiivisia kasinolla. VIP-ohjelman paras puoli on se, että sen kautta saadut edut ovat kierrätysvapaita.\nKasino sopiikin sellaisille pelaajille, jotka pelaavat kasinopelejä aktiivisesti. Kokemuspisteitä keräämällä voi päästä käsiksi parempiin etuihin. Jos taas olet etsimässä verkon parasta ensitalletusbonusta, kannattaa vertailla kasinoita lisää. Tältä sivustolta löydät useita nettikasinoita, joissa tervetulotarjous on huomattavasti parempi.\nOletko ollut joskus huolissaan omasta pelaamisesta? Oma pelaamista voi kontrolloida asettamalla omalle pelitilille erilaisia rajoitteita. Jos sinulla käy usein niin, että pelisessiot kestävät useita tunteja, voit asettaa niiden pituuteen esimerkiksi tunnin rajan. Kun raja on saavutettu, pelitili jäädytetään toistaiseksi. Jäädyttämisen aikarajaksi voit asettaa esimerkiksi viikon tai päivän, jonka jälkeen raja nollataan ja pelitili avataan.\nAsiakaspalvelijat auttavat sinua mielellään silloin, kun koet pelaamisesta olevan sinulle haittaa. Pelitili voidaan jäädyttää tai kokonaan sulkea asiakaspalvelun kautta. Ottamalla yhteyttä asiakaspalveluun live-chatin kautta, saat apua saman tien. Tällä tavoin voidaan estää lisävahinkojen syntymisen.\nVoit aloittaa kasinolla tallettamalla vähintään 10 euroa. Pelitili luodaan ensimmäisen talletuksen yhteydessä, jolloin voit jatkaa pelaamista myöhemmin.\nKyseessä on pikakasino, ja pelaamaan pääsee ilman rekisteröitymistä.\nEnsitalletusbonuksena kasino antaa ilmaiskierroksia yhteensä 50 kappaletta. Niiden lisäksi voit osallistua kasinon VIP-ohjelmaan, jossa tarjolla on lisää etuja.\nKasinolla on käytössä oma VIP-ohjelma, jossa pelaajat keräävät kokemuspisteitä. VIP-ohjelman kautta saadut edut ovat kierrätysvapaita.\nKasinolle voi siirtää rahaa Trustlyn avulla. Tarvitset suomalaisen pankin verkkopankkitunnuksilla, jotta voit aloittaa pelaamisen kasinolla.\nKasino on kaikin puolin luotettavan oloinen pelisivusto. Tämän varmistaa Maltan lisenssi sekä luotettava rahapalvelu.\nPelivalikoiman suuruus on yli 1600 peliä, johon kuuluu myös live-kasinopelit\nKasino toimii maltalaisten viranomaisten valvonnan alla, joten sille on myönnetty Maltan lisenssi.


Hyvännäköiset syövät ravintolassa ilmaiseksi – Stara\nHyvännäköiset syövät ravintolassa ilmaiseksi\nRuoka 15.1.2015, 15:00 · Stara.fi\nKauneus ja hyvä käytös tuottavat joskus positiivisia seurauksia muun muassa siten, että joku sivullinen voi esimerkiksi tarjota baarissa drinkin. Nyt eräs ruokaravintola on mennyt vielä pidemmälle, sillä se tarjoaa ilmaiset ruoat hyvännäköisille asiakkailleen.\nKiinan Zhengzhoussa sijaitseva ravintola Pay By Face on aloittanut kampanjan, jossa hyvännäköiset eivät maksa ruokatilauksistaan mitään. Ravintolan henkilökunta ei kuitenkaan ”naamavippiä” arvioi, vaan sen tekee ryhmä ammattilaisia.\nAsiakkaat esittävät kasvonsa ravintolassa olevalle laitteelle, joka lähettää kuvan joukolle plastiikkakirurgeja. He puolestaan arvostelevat asiakkaan ulkonäön ruokailun aikana. Tulos selviää asiakkaalle vasta ruokailun jälkeen. Vain viisi pisteytyksen mukaan kauneinta asiakasta saa ilmaiset ruoat, ja muut joutuvat maksamaan. Tulokset esitellään pisteineen kaikille asiakkaille.


Väistötilat uupuvat "Vihannin koulukeskus on investointien ykkönen" | Pyhäjokiseutu\nVihannin yläkoulussa on sisäilma- ja kosteusongelmia, jotka aiheuttavat oireita osalle oppilaista, opettajista ja henkilökunnasta.\nVäistötilat uupuvat "Vihannin koulukeskus on investointien ykkönen"\nRAAHE Raahen kaupunginhallitus hyväksyi Vihannin koulukeskuksen hankesuunnitelman.\n–Koulukeskuksesta on tullut palautetta ja kyselyä, miksi asia ei etene. Vihannin koulukeskus on investoinneissa ykkönen, valmistelu on vain siinä vaiheessa, että voi näyttää, ettei asian ympärillä tapahdu mitään, vakuuttaa Jarmo Myllymäki kaupunginhallituksen puheenjohtaja.\nVihannin koulutilanne on akuutti siksi, että yläkoulussa ja alakoulussa on sisäilma- ja kosteusongelmia.\nTiloja on korjattu, muun muassa liikuntasalin lattiarakenteet uusittu ja koululle hankittu sisäilmapuhdistimia ja ilmanvaihtoa säädetty ja puhdistettu, mutta sisäilmasta aiheutuvaa oireilua ei ole saatu hallintaan.\nOngelmien vuoksi osa koulutiloista on poistettu käytöstä ja herkimmin oireilevat oppilaat opiskelevat koululle hankituissa parakkitiloissa.\nUusi koulukeskus sijoitetaan nykyisen koulukeskuksen alueelle ja keskukseen sijoittuvat Vihannin alueen koulut ja päiväkodit.\nOppilasennusteen mukaan oppilasmäärä on Vihannissa lähivuosina näin 360–380 oppilasta.\nPäivähoidossa tällä hetkellä on 82 lasta ja perhepäivähoidossa 11 lasta.\nSuunnitelman mukaan, hanke sisällytetään Raahen kaupungin rakentamisohjelmaan vuosille 2018–2020 ja se toteutetaan kaksivaiheisena.\nEnsimmäisessä vaiheessa rakennetaan uudet koulutilat, ruokasali ja valmistuskeittiö.\nToisessa vaiheessa puretaan vanha yläkoulu ja rakennetaan liikuntatilat.\nKoulukeskuksen arvioitu neliömäärä on noin 5 840 neliötä ja laskennallinen kustannusarvio noin 9.8 miljoonaa euroa.\nKoulukeskuksen rakentaminen kilpailutetaan kokonaisvastuurakentamisurakkana ja käyttöoikeusurakkana.\nKVR-urakassa rakennusyhtiö ottaa vastuun kaikista rakennusvaiheista Avaimet käteen -periaatteella. Käyttöoikeusurakka taas tarkoittaa sopimusta, jossa rakennustyön vastikkeena on joko rakennettavan kohteen käyttöoikeus tai käyttöoikeus ja maksu yhdessä.\nKoulukeskuksen rahoittaminen on yksi suurista ratkaistavista asioista. Vaihtoehtona ovat käyttöoikeusurakan lisäksi lainaraha ja kiinteistöleasing-rahoitus. Kiinteistöleasingilla rahoitettavassa kohteessa rahoituslaitos toimii kohteen rahoittajana ja omistajana.\nLeasing-sopimuksella on vuokra-aika, jonka jälkeen kaupunki voisi lunastaa kohteen sovitulla jäännösarvolla tai jatkaa leasing-sopimusta.\nHallituksen puheenjohtaja Jarmo Myllymäki toteaa, että rahoituksessa tietyt reunaehdot asettaa päivitetty kuntastrategia.\n–Toimitus- ja rahoitustavan ratkaisemisessa on huomioitava yksi kuntastrategian reunaehdoista. Se on, ettei kaupunkikonserni velkaantuisi enempään. Näin isossa investoinnissa on katsottava kokonaisuutta, jolloin tuleva koulukeskus on kokonaisedullinen käyttää ja ylläpitää koko sen tulevan elinkaaren ajan, Myllymäki yhtälöi.\nVihannin koulukeskushanke etenee seuraavaksi Raahen kaupunginvaltuuston käsittelyyn.


Maailma ja internet ovat henkisiä oppaita pullollaan ja jokaisen täytyy itse päättää kenen viesti ja kommunikointitapa parhaiten resonoi oman elämän kanssa. Itse otin käyttöön Astrokalenterin jo reilu 2-vuotta sitten ja sitä seuraan edelleen lähes päivittäin. Viime viikolla kalenteria tutkiessani huomasin, että tämän kesän astrologinen sääennuste...\nLuterilaisessa yhteiskunnassa kasvaneena olin tottunut ajattelemaan, että meillä on vain yksi täsmäisku elämään ja että se on nyt parhaillaan käynnissä. Kun kuolemme, se oli siinä, terve ja näkemiin. Taivaan porteilla sitten arvotaan, että kumpaa reittiä jatketaan, alas tuonelaan, jossa on ihan helvetillinen meno vai nousujohteisesti taivaaseen...\nKun seuraat tosi-tv-ohjelmia (ja juuri muuta ei nykyään telkkarista tulekaan), niin mietitkö koskaan miltä osallistujista tuntuu vastaanottaa kaikki se kritiikki sitten jälkeenpäin kotisohvalta käsin? Minä mietin usein häviäjiä, joita mollataan olan takaa ulkonäöstä, persoonasta ja käytöksestä lähtien. Kun asettaa itsensä alttiiksi, voi voiton...\nMuistatko sen tunteen - tai varman tiedon - lapsuudesta, että pystyt mihin vain? Jos et muista, niin kaiva vähän syvemmältä muistojen arkistosta. Nimittäin siellä se on pölyn peitossa, lapsuuden kaikkivoipaisuus. Lapsi on kuin kirkas lamppu, joka palaa täysillä, uskoen omaan valovoimaisuuteensa ja kykyihinsä. Kyllä, osaan lentää! Kyllä, uskon...


Terttu Aarnivala – Wikipedia\nKoko nimi Terttu Tellervo Aarnivala\nSyntynyt 2. huhtikuuta 1931 (ikä 89)\n1950–1957 Tampereen Pyrintö\nOttelut (pisteet) 22 (60)\n1958 Tampereen Pyrintö\nTerttu Tellervo Aarnivala (s. 2. huhtikuuta 1931 Lappeenranta) on suomalainen kilpauransa lopettanut koripalloilija ja koripallovalmentaja. Aarnivala pelasi Suomen maajoukkueessa vuoden 1956 EM-kilpailuissa ja yhteensä 22 maaottelussa.\nAarnivala pelasi kasvattajaseurassaan Tampereen Pyrinnössä naisten SM-sarjassa kausilla 1950 ja 1953–1957. Pyrintö saavutti Aarnivalan pelatessa neljä Suomen mestaruutta, yhden SM-hopean ja yhden SM-pronssin. Hän valmensi Pyrinnön naisjoukkuetta kaudella 1958.\nAarnivala pelasi Suomen maajoukkueessa 22 ottelua 2,7 pisteen ottelukohtaisella keskiarvolla. Naisten maajoukkueen piste-ennätyksensä, 10 pistettä, hän teki vuonna 1955 valmistavassa maaottelussa Sveitsiä vastaan. Vuoden 1956 EM-kilpailuissa Aarnivala pelasi kahdeksan ottelua 1,9 pisteen keskiarvolla.\nAarnivalan isä Otto Aarnivala (16.11.1900–1952) kilpaili ammunnan MM-kisoissa 1937 pienoiskiväärillä. Terttu Aarnivalan veli Seppo Aarnivala oli monipuolinen palloilija, joka saavutti koripallossa SM-hopeaa ja pelasi yhden maaottelun.\nSuomen mestaruus 1950, 1953, 1955 ja 1957\nUrheilumme Kasvot Osa 3 Palloilu, s. 819. Oy Scandia Kirjat Ab, 1973.\nTerttu Aarnivala baskethotel.com\nPelaajaprofiili vuoden 1956 EM-kilpailuista fiba.com (englanniksi)\nNoudettu kohteesta ”https://fi.wikipedia.org/w/index.php?title=Terttu_Aarnivala&oldid=18658046”\nSivua on viimeksi muutettu 13. tammikuuta 2020 kello 06.24.


Alueellinen koronaepidemian torjunnan koordinaatioryhmä tiedottaa 15.7.2021 - Korona-tiedotteet - Lapinlahden kunta\nEtusivu/Ajankohtaista/Korona-tiedotteet/Alueellinen koronaepidemian torjunnan koordinaatioryhmä tiedottaa 15.7.2021\nAlueellinen koronaepidemian torjunnan koordinaatioryhmä tiedottaa 15.7.2021\nTiedote. Julkaistu: 15.07.2021, 15:44\nAlueellinen koronakoordinaatioryhmä kokoontui ylimääräiseen kokoukseen koronavirustapausten lisääntymisen johdosta. Koronavirustartunnat ovat lisääntyneet valtakunnallisesti ja Pohjois-Savon sairaanhoitopiirin alueella. Ilmaantuvuus viimeisen kahden viikon aikana on noussut tasolle 31,7/100 000 asukasta. Valtaosa tartunnoista on todettu Kuopiossa. Sairaalahoitoon on joutunut yksittäisiä koronavirustautiin sairastuneita. Tartuntaketjut on alueella pääosin tunnistettu.\nKoronakoordinaatioryhmä totesi alueen epidemiatilanteen olevan edelleen perustasolla, mutta tapausmäärien lisääntymisen vuoksi tilanteen kehittymistä seurataan tarkasti.\nVoimassa olevat alueelliset suositukset 15.7.2021 alkaen\nAlueella on voimassa perustason kasvomaskisuositus. Maskin käyttöä suositellaan:\n•\tKoronavirustestiin hakeutuville henkilöille matkalla näytteenottoon ja ennen testituloksen valmistumista, jos on välttämätön syy liikkua kodin ulkopuolella\nKoronakoordinaatioryhmä suosittaa lisäksi kiinnittämään erityistä huomioita hyvään käsihygieniaan ja käyttämään kasvomaskia kaikissa tilanteissa, joissa lähikontaktien välttäminen on vaikeaa. Erityisesti näistä tulee huolehtia alueella loppukesän aikana järjestettävien yleisötapahtumien yhteydessä tapahtumanjärjestäjän ohjeistuksen mukaisesti.\nRokotukset ovat edenneet sairaanhoitopiirin alueella hyvin ja rokotukseen kannustetaan hakeutumaan aktiivisesti jatkossakin.


Putkilahdessa nuorisoseuran talolla järjestettiin pikkujoulut 8.12.2012. Mukavasti väkeä koonnut tapahtuma alkoi joulupuurolla ja glögillä herkutellen. Kun jouluiset antimet oli maisteltu, saapuivat Tiernapojat lavalle.\nRyhmä Tammijärven koulun oppilaita tuli esiintymään ja kerämään rahaa keväiselle Ahvenanmaan matkalle. Kuningas Herodeksena oli Essi Aaltonen, Murjaanien kuninkaana Jenina Salminen, Knihtinä Henriikka Weijo ja Mänkkinä Robert Merivirta. Esityksessä säesti Marjo Merivirta.\nPerinteikkään ohjelman jälkeen lavan valloitti cheerleaders-ryhmä. Vauhdikaan musiikin tahdittama esitys oli huikeaa katsottavaa monien heittojen ja nostojen myötä. Yleisö jännitti hengitystään pidättäen, osuisiko tyttöjen päät kattoon vaativissa heitoissa. Tila käytettiin hyväksi viimeistä senttiä myöten!\nTämän jälkeen rauhoituttiin katsomaan Mirja Könnön kirjoittamaa joulunäytelmää. Tarinassa joulupukki menetti muistinsa, koska joulumuori kolautti häntä vahingossa puurokauhalla päähän. Pukin muisti alkoi onneksi palautua pikkuhiljaa, mutta apuun tarvittiiin tonttujen ja muorin lisäksi myös tohtori Kiminkinen.\nNiin - ehtihän se pukki käväistä pikkujouluissakin. Hän saapui joulumuorin kanssa yllättäen rollaattorilla Petteri Punakuonon vetämänä. Yleisöllä oli hauskaa! Yhteisten laulujen ja lahjojen jakamisen myötä jokaisen joulun odotus sai hyvän alun.


Hae OmaYhteisöstä: "tabletista telkkari"\nHope75 Uusi OmaYhteisön jäsen\nCromeCast Ultraan yhteyden saaminen reitittimen kautta ei onnistu\nMeillä on CromeCast Ultra. Tietokoneeni saa yhteyden CromeCastiin, mutta yhteyden muodostaminen loppuun asti reitittimestä ei onnistu. Meillä on käytössä EPC3928AD modeemi ja 50 Mbit/s kaapeli kiinteä laajakaista. 1. Salliiko tämä laite CromeCast Ultran? 2. Kun tässä modeemissa on 2,4 ja 5 GHz, niin...\n0 4000 5\ntabletti tai tietokone teeveenä\nMiten se nyt olikaan? Voiko tablettia tai tietotkonetta käyttää ollenkaan televisiona ja kattoo suoraan jotain? Yle areenaa sun muuta voi. Voiko kaikkia ohjjelmia??\n0 1277 11\npsv Satunnainen osallistuja\nViasat Film/Elisa Viihde ohjelmakirjasto kommentteja\nOhessa kommentteja (ja/tai bugeja) muutaman päivän käytön jälkeen Viasat Film ohjelmakirjastosta Elisa Viihteessä: Elokuvien tiedot: - Vuokraamon puolella on jokaisessa leffassa ikärajatiedot sekä esim. linkki IMDB:hen – miksi ei kirjastossa? Kategoriat: - Lukematon määrä vääri...\n0 9603 6\nKoalander Uusi OmaYhteisön jäsen\nMiten Elisa Viihteen saa toimimaan myös toisessa huoneessa?\nHei, Meillä on käytössä kaksi telkkaria, olohuoneessa ja makuuhuoneessa. Olisi kätevää, jos Elisa Viihteen saisi toimimaan myös toisessa huoneessa. Miten tämä olisi käytännössä mahdollista, vai onko se edes? Tarkoitus siis olisi, että pystyisi katsomaan tallennuksia myös toisesta telkkarista.\n0 1061 38\nAhiko54 Satunnainen osallistuja\nLucy Uusi OmaYhteisön jäsen\nHei! Tyhmä kysymys ehkä,mutta miten pystyisi katselemaan makkarin telkasta samaan aikaan Elisa viihdettä?\n0 1664 10\nTelevisioni kävi huollossa ja myöskin asunnon reitin salasanoineen vaihtui. Sen seurauksena Elisa Viihteen Chromecast-kuvake katosi. Saan esim. Areenan ja Youtuben ohjelmat näkymään, mutta en enää Elisa-Viihteen tallennuksia, kun lähetyskuvake puuttuu, missä vika?\nTietokone ilmoitti, että tietoturvapalvelu ei ole enää Elisan kautta voimassa ja se pitäisi tilata erikseen aika kalliiseen hintaan. Hinnassahan tuo palvelun poistuminen ei näkynyt millään lailla. Samoin kuten tunnettua on, niin tallennepalvelusta poistuu automaattisesti 2 vuotta vanhat. Sinne tuli...\nÄänestit Äänestä 8 6711 8\nTallenteiden katselu kakkostv:llä?\nMinulla olisi tarve ajoitain katsella tallenteita toisessa huoneessa sijaitsevalla töllöllä. Onko siihen muuta konstia, kuin 15 metrin kaapelin vetäminen ja sitten tarvittaessa kytkennän vaihto? Haulla löysin vain viittauksen 19,90€/kk lisämaksun toisesta töllöstä, mikä on aivan liikaa satunnaiseen...\nK_rtsa Uusi OmaYhteisön jäsen\nElisa viihteen uudet sovellukset tableteissa\nHienoa, että olemme saaneet uuden palvelun, jota ainakin minä olen kovasti odottanut, tallenteiden katselu iPad tabletilla. Vielä, kun sen saisi toimimaan 3G yhteyden yli. Lienee kuitenkin mahdoton toive tietäen Applen rajoittuneisuuden. Jospa saisi edes ohjelman tallennusmahdollisuuden paikallisest...\n0 4797 9\nPandoora Uusi OmaYhteisön jäsen\nMinulla on mtv sportti+ ruutu palvelu tilattuna. Milloin voin katsoa lähetyksiä myös tabletilla?\nMinulla on mtv sportti+ ruutu palvelu tilattuna. Milloin voin katsoa lähetyksiä myös tabletilla, vai pitääkö minun maksaa niistä erikseen jos haluan katsoa niitä jossain muualla kuin kotona televisiosta?\nKun katson tallennetta Chromella, niin tallenteeseen ei jää muistiin sitä kohtaa johon jää kun lopettaa katsomisen kesken ohjelman. Firefoxissa ja Edgessä tämä kyllä toimii. Ongelma alkoi pari viikkoa sitten. Tämä esiintyy sekä pöytäkoneella että läppärillä. Käytämme viihdettä kahdella koneella, kah...\ntepakarinen Uusi OmaYhteisön jäsen\nruutu + beta valikko\nvoiko ruutu + beta palvelusta(elisan valikossa, missä näkyy mm. yle areena) katsoa ruutu + ohjelmia (tavalliset ruudun ilmaiset ohjelmat näkyy kyllä) jotenkin , ilman että on ruutu + kanavapakettia? Kun meillä on kuitenkin netissä ruutu+ palveluun tunnukset... (eli maksetaan ko. palvelusta, toimii t...\n0 1208 14\ngodis55 Uusi OmaYhteisön jäsen\nEi ikinä enää Vuokraamoa!\nMyönnän ekan mokan, yritin vuokrata leffan (eka kerta) , jotenkin sössin niin että tuli 2 tilausta samasta leffasta. Ok, 3,95 kankkulan kaivoon MUTTA sen jälkeen kun piti katsoa leffaa, niin läppärillä tulee ilmoitus "lataa Silverlight..." . Windows 10 ja siinä uusin Silverlight alusta asti. Eli...\nelsa32 Satunnainen osallistuja\nDigiboksitallenteiden katkeaminen / laajakaista\nMikähän mahtaa olla vikana, kun Elisa Viihde -digiboksilla (uudempi malli) tallenteita katsoessa ohjelma usein katkeaa kesken kaiken? Tulee ilmoitus että tallenteiden katsominen vaatii internet-yhteyden. Ilmoitus menee kyllä hetkessä pois, ja tallenteen voi aloittaa uudestaan - tietenkin alusta, sit...\n0 2205 13\nk-flave Uusi OmaYhteisön jäsen\nMoi, mulla on ollut elisaviihde jo saunavision ajoista ja uusimpana digiboksina Netgem 7700. Vaihdoksesta jäänyt sinivalkoinen PACE DIT7100 jonka halusin päätelaitteeksi toiseen telkkarin. Ollaan kokeiltu läppäriä ja tablettia mutta niillä kökköä käyttää, win7+chrorme toimii jotenkin mutta tablete...\n0 11058 5\nElisa Viihteen katselu tv:stä\nSain koekatseluun Elisa Viihteen, mutta miten sen katselu onnistuu tv:n kautta? Menin selaimen kautta, mutta kun koitin katsoa jotain leffaa, tuli ilmoitus että pitää asentaa Silverlight. Koitin sitä useasta eri paikasta asentaa, mutta tiedostomuoto on väärä. Mitä siis teen?\n0 8222 4\n0 705 12


Säästöt alkavat näkyä lukittuina ovina – Hämeen Sanomat\nSäästöt alkavat näkyä lukittuina ovina\nHämeenlinna-Vanajan seurakunta saattaa pystyä säästämään henkilöstömenoissa joutumatta irtisanomaan ketään.\nTältä näyttää nyt, kun pelkkä yt-neuvottelujen aloittamisen käsitteleminen on seuraavan kerran ohjelmassa lokakuussa. Seurakuntien yhteisen kirkkoneuvoston talous- ja henkilöstöjaosto käsittelee asiaa 3. lokakuuta.\n– Kun virkoja vapautuu luontaisesti, ne jätetään täyttämättä. Tämä tarkoittaa eläköitymisiä ja siirtymisiä muihin tehtäviin. Tämä on meidän reittimme hakea säästöjä, sanoo kirkkoherra Timo Kalaja.\nSeurakuntalaisille säästöt alkavat näkyä aikaisintaan ensi vuonna. Henkilöstön väheneminen vaikuttaa esimerkiksi kiinteistöjen ovien avoinnapitämiseen.\n– Kaikki tilamme ovat olleet käytettävissä vuorokauden ympäri koko viikon. Nyt joitakin taloja saatetaan pitää kiinni esimerkiksi maanantaisin ja tiistaisin. Aikataulua tästä ei ole tehty, mutta kesken kauden muutoksia ei lähdetä tekemään.\nKiinteistöjen lämmityskuluista säästöjä ei haeta.\n– Kuluista 65–70 prosenttia on henkilöstömenoja. Tilojen lämpötilan alentaminen on marginaalinen säästö – ja voi tulla takaisin urkuhuoltoina, sillä isot lämpötilanvaihtelut vaikuttavat soittimiin, Kalaja sanoo.\nAlkusyksy ei vielä tuo vastauksia. Seurakunnat esittävät talousarvionsa lokakuun loppuun mennessä, yhteinen kirkkoneuvosto käsittelee niitä 21. marraskuuta ja yhteiseen kirkkovaltuustoon ne päätyvät 19. joulukuuta.\nYhteinen kirkkovaltuusto päätti jo kesällä nostaa kirkollisveroprosenttia. Ensi vuonna se on 1,30. Lisäksi hyväksyttiin säästöohjelma, jolla tavoitellaan vuosittain 800 000 euron säästöjä.\n– Kun väkeä on vähemmän, jaamme työvuorot eri tavalla kuin nyt. Myös vuosilomat jaksotetaan uudelleen. Jos nyt on suosittu niiden pitämistä suppealla aikavälillä, seuraavaksi laajennamme niiden pitoaikaa, Kalaja listaa. (HäSa)\nViikonloppuna pohjoisessa sataa lunta ja etelässä vetistä tihkua\nViikonlopun sää on pohjoisessa luminen ja etelässä vetinen, ennusti Ilmatieteen laitos perjantaina. Päivystävä meteorologi Pyry Poutanen kertoi, että Etelä...\nHämeenlinnan seutu vetää keskimääräistä hyvätuloisempia – MDI:n Timo Aro: "Muuttajien rakenne on optimaalinen"\nAlue- ja väestötutkijan mukaan Hämeenlinnan seutu pärjää kaikissa vetovoimalajeissa. Päävastustaja asukaskisassa on Tampere.\nHämeenlinnan sosiaali- ja terveysjohtaja Jukka Lindberg arvioi, että sote-uudistuksen läpimeno tällä vaalikaudella on nyt "fifty-fifty".\nAri Lahti pitää kiinni Irwin Goodmanin musiikillisesta perinnöstä.\nRambollin raportti: Hämeensaaren areenan rakentaminen ja toiminta tuottaisi kaupungille miljoonia\nVälittömien ja välillisten työpaikkojen määräksi arvioidaan tuhansia - joskin laskennan epävarmuuksia korostetaan.\nToriparkista tulossa kuntalaiskysely: kaikki 16 vuotta täyttäneet kaupunkilaiset voivat osallistua\nKaupunkilaiset pääsevät ottamaan kantaa torinaluspysäköintiin Hämeenlinnassa helmikuussa. Kaupunginhallitus käsittelee kuntalaiskyselyn pelisääntöjä...\nVanajaveden Opisto etsii vapaaehtoisia digivertaisia aloittelijoiden avuksi\nHaluatko sinä auttaa digialoittelijoita selviytymään digitalisoituvassa arjessa? Vanajaveden Opiston Arjen digitaidot haltuun -hanke etsii lisää vapaaehtoisia...\nViisimillinen vieraslaji "saksisiira" löytyi ensimmäistä kertaa Suomen rannikolta\nHelsingin rannikkovesistä on löytynyt uusi vieraslaji, tiedottaa Helsingin kaupunki. Sinelobus vanhaareni -äyriäinen havaittiin Skatanselältä elokuun...\nKuka on tarjonnut keskussairaalassa sykähdyttäviä palvelukokemuksia? Potilas ensin -palkittavia saa nyt ehdottaa\nYleisöltä toivotaan ehdotuksia potilaita erityisesti huomioineista ammattilaisista ja yksiköistä.\nNainen ajeli humalassa Uramossa\nPerjantaina aamuyöllä Uramossa noin 45-vuotias nainen ajoi henkilöautoa päihtyneenä. Nainen puhalsi yli törkeän rattijuopumuksen rajan. Naisen kyydissä oli...\nLehtokotiloita, pajunkissoja ja lintujen soidinlauluja – luonto on hämillään kesäsäästä talven keskellä\nRiihimäen Eero Yrjö-Koskinen ja ex-ministeri Kimmo Tiilikainen pyrkivät Hannele Pokan seuraajaksi\nHattulassa käytiin läpi myynnissä olevia tiloja, valtuutettu ihmettelee menettelyä\nPoliisilla epäiltyjä Kaurialan koulun palon tutkinnassa\nHattulassa maanantaina ylimääräinen valtuusto, ainoana aiheena kahden viranhaltijan tekemät työsuojeluilmoitukset\n2-vuotias kyydissä pelkissä turvavöissä, mies kaahasi Riihimäellä\nSosiaalijohtaja rummuissa, opettajat pakohuoneessa – Selvitimme Hämeenlinnan viranhaltijoiden sivutoimet


Fredmanin take away -ratkaisuilla hoidat ruoan ulosmyynnin fiksummin - Fredman Group\nKoronakevät osoitti sen, että ne ravintolat, joilla oli valmiit ja jo käytössä olevat ratkaisut ja toimintamallit ruoan take away -myyntiin, selviytyivät poikkeusoloista verrokkejaan paremmin. Näyttää myös ilmeiseltä, että vaikka ravintolat ovatkin nyt saaneet avata oviaan, take away -aterioita tilaavien asiakkaiden määrä on kasvanut pysyvästi. Ravintoloiden take away -myynti on tullut jäädäkseen – väliaikaisesta on tullut pysyvää. Jatkossa ravintoloiden onkin pystyttävä palvelemaan asiakkaitaan samanaikaisesti niin ravintolan fyysisissä asiakastiloissa kuin take away -myynnillä. Nyt on hyvä hetki pysähtyä miettimään, kuinka ruoan ulosmyynnin voisi hoitaa fiksummin. Nyt tehdyt ratkaisut auttavat myös ottamaan vastaan mahdollisen uuden pandemia-aallon aiheuttamat iskut.\nFredman on jo vuosikymmenten ajan ollut alansa edelläkävijä ja kehittänyt keittiöammattilaisille parhaita työvälineitä keittiöiden puhdistamiseen kuin valmistamiseen, kuljettamiseen ja säilyttämiseen. Koronakevään aikana teimme väsymättä työtä auttaaksemme asiakkaitamme varmistamaan heidän ravintoloidensa keittiöhygienian ja ruokaturvallisuuden sekä ratkaisemaan take away -myynnin käynnistymisen tai lisääntymisen tuomat haasteet. Tästä työstä olemme saaneet paljon vilpitöntä ja spontaania kiitosta asiakkailtamme. Tämä kokemus myös vahvisti meille sen, että on tärkeää yhäkin jatkaa parhaiden työvälineiden ja ratkaisujen kehittämistä food service -alan toimijoille. Se on intohimomme ja siihen meillä on vankka osaaminen.\nTake away -myynti on tullut monen ravintolan toimintaan jäädäkseen, sillä asiakkaat ihastuivat palvelun helppouteen ja oppivat käyttämään sitä. Take away -aterioiden myynti on ravintoloille myös osa liiketoiminnan riskienhallintaa, jonka avulla he voivat varautua mahdollisiin uusiin pandemia-aaltoihin. Käytössä testatut ja hiotut ruoan ulosmyynnin toimintamallit sekä olemassa olevat digitaaliset palvelut, kuten mahdollisuus tilata ateria ja sen toimitus verkosta, nousivat selkeiksi pelastusrenkaiksi ravintola-alalle ’koronakevään’ poikkeusoloissa.\nTake away -aterioiden myynti on ravintoloille myös osa liiketoiminnan riskienhallintaa, jonka avulla he voivat varautua mahdollisiin uusiin pandemia-aaltoihin.\nKokosimme tähän artikkeliin yhteen sellaiset tuotteet ja ratkaisut, joilla ihan jokainen ammattikeittiö voi järjestää ruoan kuljettamisen ja take away -myynnin fiksusti. Kaikkia näitä voit ostaa myös verkkokaupastamme.\nFredmanin valikoimasta löydät muun muassa kartonkiset take away -pakkaukset ja biohajoavat bagasse-lounasrasiat ruoan kuljettamiseen. Tämä uusiutuvista luonnonvaroista valmistettu materiaali, bagasse, on ekologinen vaihtoehto muoville.\nFredmanin ruoan pakkaamiseen ja säilytykseen tarkoitetut ekologiset paperiset take away -pussit suojaavat parhaita makuja kuivumiselta ja bakteereilta esimerkiksi vitriinimyynnissä. Voit pakata pusseihin tuoreet täytetyt leivät, paninit ja pasteijat. Pussin paperi kestää kuumennuksen 220 °C saakka. Paperi on rasvankestävää ja estää rasvan valumisen parilaan. Tarjoiluun sopivien pussien avulla asiakkaan on helppo kuljettaa ostamansa herkut kotiin tai työpaikalle.\nKrokosaumaajalla suljettavat Krokopussit sopivat erinomaisesti vitriini- ja take away -tuotteiden pakkaamiseen. Voit pakata ohuisiin, läpinäkyviin Krokopusseihin tuoreet täytetyt leivät, patongit, piiraat, salaatit ja muut vitriinituotteet. Suljet Krokopussin nopeasti ja tehokkaasti pienikokoisella Krokosaumaajalla. Krokopusseissa tuotteet ovat vitriinissä esteettä asiakkaiden näkyvillä, mutta samaan aikaan myös suojattuna mahdollisilta asiakkaiden kosketuksilta. Krokopussiin pakattu tuote on näppärä ottaa mukaan vaikkapa autoon tai työpaikalle.\nFredmanin kehittämä Comple®-konsepti on kehitetty vaativille käyttäjille ammattikeittiöihin parhaiden makujen säilyttämiseen ja kuljettamiseen. Comple®-tuotteiden avulla loihtimasi parhaat maut ja oikea lämpötila säilyvät aterian pakkaamisen ja kuljetuksen aikana. Pakkaukset ovat tiiviitä ja kestäviä, jotta aromit säilyvät ja ruokaturvallisuus on taattu. Laitteita, vuokia, pikareita ja rasioita on tarjolla eri tarpeisiin, ja kaikki sopivat hyvin yhteen. Comple®-tuotteilla pystyt kuljettamaan saman aikaisesti lämpimän aterian kanssa myös salaatit ja muut kylmät ruoat. Comple®-konseptin rasiansuljentalaitteet, kartonkiset ja muoviset ateriarasiat ja take away -vuoat, pikarit ja lämpölaatikot kuuluvat Fredmanin kuljetusratkaisuvalikoimaan. Comple®-tuotteet on suunniteltu huomioiden kuljettavan ruoan vaatimukset.\nKäytössä testatut ja hiotut ruoan ulosmyynnin toimintamallit sekä olemassa olevat digitaaliset palvelut, kuten mahdollisuus tilata ateria ja sen toimitus verkosta, nousivat selkeiksi pelastusrenkaiksi ravintola-alalle ’koronakevään’ poikkeusoloissa.\nProfessional Food Contact -lupauksemme mukaisesti Fredman-työvälineitä on turvallista käyttää elintarvikekontaktissa. Tuotteiden valinnassa ja valmistamisessa on huomioitu kestävä kehitys ja olemme saavuttaneet useiden laatua mittaavien tahojen luottamuksen. Tuotteillemme ja toiminnallemme on myönnetty lukuisia eri sertifikaatteja. Täältä löydät lisätietoa Fredman-työvälineiden ympäristöystävällisyydestä sekä laatu- ja tuoteturvallisuudesta.\nAutamme sinua järjestämään ruoan take away -myynnin fiksusti\nFredmanin ammattilaiset auttavat sinua valitsemaan tarpeisiisi sopivat tuotteet ja työvälineet, joilla järjestät ravintolasi ruoan kuljetuksen tai take away -myynnin siten, että ruokaturvallisuus on varmistettu kaikissa pakkaamisen ja toimituksen vaiheissa. Ratkaisuillamme keittiöammattilaiset voivat keskittyä parhaiden makujen valmistamiseen ja asiakkaiden tyytyväisyyden varmistamiseen. Asiakaspäällikkömme vastaavat mielellään kaikkiin kysymyksiisi, joten älä epäröi ottaa yhteyttä!\nKirjoitimme aiemmin ammattikeittiöiden työvälineistä, joilla jokainen ravintola voi varmistaa keittiöhygienian sekä ruokaturvallisuuden, joka on erottamaton osa asiakasturvallisuutta. Fredman-työvälineiden lisäksi tarjoamme kaiken kokoisille ammattikeittiöille soveltuvia digitaalisia Food Tech -ratkaisuja, jotka tuottavat onnellisempia keittiöammattilaisia, terveempää ympäristöä ja kovempia talouslukuja. Kaikista näistä voit myös tiedustella lisää Fredmanin asiakaspäälliköiltä!


Pikatietä parrasvaloihin – Jere Ristseppä ei ollut koskaan näytellyt hakiessaan vaikeita aiheita käsittelevään nuorisoelokuvaan - Keskisuomalainen\nKulttuuri 10.10.2018 11:35\nPikatietä parrasvaloihin – Jere Ristseppä ei ollut koskaan näytellyt hakiessaan vaikeita aiheita käsittelevään nuorisoelokuvaan\n– Ajattelin, että ei siinä mitään menetäkään.\nAmmattikoulua käyvä Jere Ristseppä ei ollut näytellyt koskaan hakiessaan roolia ohjaaja Selma Vilhusen elokuvasta Hölmö nuori sydän. Ristsepän kaveri oli laittanut hakuilmoituksesta kuvakaappauksen Facebookiin, ja ei kun hakemusta eteenpäin.\nToinen ajatus oli, että olisihan se siistiä, jos pääsisi.\nNyt on käsillä elokuvan ensi-ilta, ja pääosissa seurustelevina 15-vuotiaina nuorina nähdään helsinkiläiset Ristseppä, nyt 17, ja Rosa Honkonen, 18. Tie rooleihin aukesi koekuvausten kautta.\nHelppoon aiheeseen ei kaksikko hypännyt, sillä elokuva käsittelee teiniraskautta ja rasismia. Honkosen esittämä Kiira tulee raskaaksi, ja samaan aikaan poikaystävä, isättömänä elänyt Lenni (Ristseppä) etsii vahvan miehen mallia naapurin äärioikeistolaisesta Jannesta (Ville Haapasalo). Vaikeissa kotioloissa elävät teinit jäävät isojen asioiden kanssa yksin.\nItä-Helsinkiin sijoittuva tarina on nuorten näyttelijöiden mielestä realistinen, vaikka teemoista ei ole omakohtaista kokemusta.\n– Se voisi perustua tositapahtumiin. Lennin ja Kiiran kaltainen pari voisi hyvin hengailla siellä, Ristseppä ja Honkonen sanovat.\nMyös Jyväskylän ennakkonäytöksessä olleiden Kilpisen koulun 8.-luokkalaisten mielestä elokuvan maailma tuntui aidolta.\n– Nykyaikaa, nuoret kommentoivat.\nElokuvan käsikirjoitus on Kirsikka Saaren, joka oli tehnyt tarinaa varten taustatyötä muun muassa nuorten sekä rasismiin liittyvän naapurisovittelun asiantuntijoiden parissa.\n– Halusimme käsitellä teemoja kaunistelematta, mutta ei mustavalkoisesti eikä moralisoiden, vaan nähdä myös syitä ihmisten valintojen takana, Selma Vilhunen kertoo.\nEriarvoistuminen ja ääriajattelu rakentavat elokuvan maisemaa. Sitä peilataan nuorten rakkaustarinan kautta, joka sekin kulkee monin paikoin vaikeissa vesissä. Elokuva on kuitenkin myös kasvukertomus, jossa näkyy valoa ja toivoa tulevaisuuteen.\nYllätyksellinen käsikirjoitus vei Ristsepän ja Honkosen mukanaan.\n– Ajattelin roolista että huh, iso pala purtavaksi, mutta otin sen positiivisena haasteena, aiemminkin näytellyt Honkonen sanoo.\n– Itkeminen. Aiemmin ei ole tarvinnut tekoitkeä, Jere Ristseppä virnistää.\nOman roolityönsä katsomiseen valkokankaalta Ristseppä suhtautui etukäteen siinä hengessä, että pitäisikö ostaa lentolippu Thaimaaseen. No, eipä tarvinnut. Kokemus työstä ja työryhmästä oli niin positiivinen, että näytteleminen kiinnostaa häntä jatkossakin. Nuorisotyöhön kouluttavan tutkintonsa Ristseppä aikoo kuitenkin suorittaa loppuun.\nRosa Honkonen on tämän lukuvuoden abiturientti, ja tavoitteena on päästä teatteriopintoihin.\nMoni on jo tunnistanut nuoret näyttelijät isoista mainosjulisteista, ja some-julkisuuttakin on ehtinyt tulla. Miltä se tuntuu?\n– Siistiä! Ristseppä virnistää.


Kuvat © Tuomas Talvitie\nOlen punainen irlanninsetteri Warmahill's Hippolyte. Olin jo pentuaikana Moolan (Warmahill's Domino) pennuista rotevin, joten kutsumanimekseni muodostui osuvasti Hippo. Kokoa ja näköä minussa riittää edelleen, sopusuhtaisessa mielessä kuitenkin. Aristokraattista ulkonäköäni ja kiiltävää turkkiani kehutaan lähes päivittäin, mutta näyttelykehiin ei isäntäväkeni ole ollut innostunut minua viemään, vaikka menestystä lähisuvussamme onkin ollut.\nKoko perheen yhteisenä harrastuksena meillä on kaikenlainen ulkona liikkuminen, ja olenpa päässyt patikointiretkille mm. Kuusamoon, Saariselälle ja jopa Norjaan asti. Sohvaperunaa minusta ei siis saa tekemälläkään. Aina jonkun vetäessä takkia niskaan, löytyy myös minun suustani talutushihna tai kenkä. Tykkään muutenkin kannella isäntäväen tavaroita, vaikka en niitä haluakaan tuhota. Minusta vain on kiva kun niiden avulla saa isäntäväen huomion. Osaan olla myös hienosti yksin kotona, kun isäntäväkeni on hankkimassa herkkuruokaa kuppiini.\nMetsästysviettiä minulta löytyy kuten äidiltänikin, nenäni löytää niin pikku- kuin isommatkin linnut. Tykkään myös jäljestämisestä, vetojuoksuilusta ja vapaana luonnossa liikkumisesta. Rapsutusta rakastan myös valtavasti, sitä ei ikinä voi saada liikaa. Olen kovin sosiaalinen yksilö niin koirien kuin ihmistenkin suhteen, mutta rähisijät saavat niskakarvani pystyyn.\nHalutessasi voit käydä tutustumassa kotisivuihini.


Sähköisen liiketoiminnan ratkaisut yhdeltä kumppanilta\nIggo on kokonaisvaltainen kumppani ja palvelutoimittaja liiketoiminnan digitalisoitumiseen niin verkossa kuin sen ulkopuolellakin.\nLuomme innovatiivisia ratkaisuja verkossa tapahtuvaan kaupankäyntiin ja sähköiseen viestintään. Palveluitamme käyttää jo yli tuhat yritystä Suomessa ja Euroopassa.\nIggo on asiakkaiden pitkäaikainen kumppani verkkokaupan rakentamisessa kannattavaksi liiketoiminnaksi.\nVerkkokauppaliiketoiminta on Suomessa perinteisesti nähty teknisenä prosessina. Verkkokaupan rakentaminen kannattavaksi liiketoiminnaksi on kuitenkin paljon muutakin kuin insinööriosaamista.\nIggon teknisen osaamisen lähtökohtana on kannattava liiketoiminta. Autamme yrityksiä ymmärtämään digitalisoitumisen tuomat mahdollisuudet ja tekemään teknisiä ratkaisuja asiakkaidemme strategian toteutumiseksi.\nYrityksen sähköinen viestintä on parhaillaan paljon muutakin kuin vain passiivista verkkosivustojen ylläpitoa. Sähköisen viestinnän työkalumme ja valmiit konseptimme tarjoavat mahdollisuuden mm. sähköisten uutiskirjeiden, tekstiviestien ja asiakaskyselyiden toteutukseen – tarvittaessa automaattisesti.\nToteutamme räätälöityjä selainpohjaisia verkko-ohjelmistoja asiakkaidemme erilaisiin tarpeisiin. Meillä on vankka kokemus käyttäjäystävällisten ja tehokkaiden verkkopohjaisten ohjelmistojen toteutuksesta ja ylläpidosta.\nOlemme toteuttaneet ohjelmistoja satojen yritysten tarpeisiin. Erikoisosaamistamme ovat toiminnanohjausjärjestelmät, intranet-ratkaisut, asiakashallintasovellukset sekä markkinointiin liittyvät ohjelmistoratkaisut.\nOhjelmistotoimittajana olemme kustannustehokas ja joustava. Hyödynnämme uusinta teknologiaa ja keskitymme erityisesti ohjelmistojen käytettävyyteen ja toimintavarmuuteen.


Happylobster: tammikuuta 2014\nRakastan maa-artisokkia, mutta en niinkään niiden kuorimista, joten kun silmiini osui helmikuun Gloriasta Hanna ja Alexander Gullichsenin ohje Paahdettu maa-artisokkakeitto á la Rafla (Rafla on Alexander Gullichsenin ravintola Helsingissä, Uudenmaankadulla) ja jääkaapista tätä herkkua pussillinen löytyi, niin eihän tässä enää tarvinnut sen suuremmin miettiä! Alun perin olin hankkinut maa-artisokat toista reseptiä varten, jossa ne myös ensin paahdetaan ja sitten dippaillaan sinappi-jogurttikastikkeeseen, mutta se ruokalaji saa nyt luvan odottaa.\nKeittoon tarvitset seuraavia aineksia:\n600 g maa-artisokkaa huolellisesti pestyinä,\nmutta ei kuorittuna (tämä oli se ratkaiseva pointti)\nPilko suurimmat maa-artisokat, lohko sipulit ja kääntele vihannekset voisulassa, mausta suolalla ja pistä uunivuokaan. Vuoka uuniin 175 asteeseen puoleksi tunniksi.\nKaada paahdetut vihannekset kattilaan, lisää viini ja kasvislientä sen verran, että vihannekset peittyvät. Keittele puolisen tuntia, kunnes vihannekset ovat pehmeitä. Hurauta keitto hienoksi sauvasekoittimella tai tehosekoittimessa. Lisää sekaan kerma, kiehauta, mausta suolalla ja valkopippurilla. Lopuksi vatkaa joukkoon voita. Tässä kohdin muuten kehotettiin ottamaan uusi, puhdas kattila, mutta en totellut. Jos keitto on liian sakeaa, niin lisää kermaa tai kasvislientä. Ole alkuvaiheessa varovainen liemen lisäämisen kanssa, ei kannata kerralla hulauttaa kaikkea kattilaan, koska nestettä on paljon helpompi lisätä kuin poistaa. Keittämisen loppuvaiheessa lisäsin nestettä hiukan, koska kaikki oli haihtunut ja uudelleen lisäsin lopussa, mutta silti en saanut kaikkea käytettyä.\nTarjoiluvaiheessa lisäsin keiton pinnalle nokareen smetanaa sekä ripottelin kuivattua karhunlaukkaa. Keiton tekstuuri (hah, yksi vihaamani sana, joka on tarttunut matkaan television ruokaohjelmista) oli ilmeisesti kuorista johtuen jännän rouhea. Erittäin hyvää, joten en jatkossakaan aio rasittaa itseäni turhalla kuorimisella :)\nViiniksi löytyi jääkaapista itävaltalainen luomuvalkkari, Meinklang Grüner Veltliner, jonka hinta on 10,60 €. Tämä kuiva, erittäin hapokas, sitruksinen, viheromenainen, yrttinen ja kevyen mausteinen viini sopii niin äyriäisten, kalan kuin kanankin kaveriksi. Ja myös ihan sellaisenaan. Viini-lehti antaa tälle kolme tähteä, laadukas ja hyvin tehty. Jos pidät rieslingeistä, pidät hyvin suurella todennäköisyydellä myös grüner veltlinereistä. Tämä perustuu hyvin pienen otannan tutkimukseen. Tutkimukseen ovat osallistuneet minä ja siskoni :)\nLähettänyt Happylobster 4 kommenttia:\nTunnisteet: Keitto, Maa-artisokka, RUOKAA\nSe Happyhamster, joka asuu kanssani samassa talossa, kerää myös kirjoja. Toisaalta Happylobsterina olen siitä myös iloinen ja ammennan paljon Hamsterin ruoka- ja viinikirjojen valikoimasta. Vähän sellainen fifty-sixty -tilanne.......\nNäistä edellä mainituista aiheista kertovia opuksia on parisen sataa. Juu, luit aivan oikein. PARISEN SATAA. Ja kuitenkin viime keväänä raahasin kirpputorille reilut 70 nidettä. Ei tunnu missään. Kirja löytyy lähes minkä maan ruuasta tahansa, parhaista parikin. Suomeksi, ruotsiksi, englanniksi. Ja espanjaksi. Tosin en osaa espanjaa, mutta se ei suuresti haittaa :)\nAlkuvuoden kirja-alennusmyynnit ovat kova paikka Hamsterin itsehillinnälle. Esittelen tässä jutussa VIISI alelaareista kauhomaani EHDOTTOMAN tarpeellista kirjaa. Ja pari täydellä hinnalla hankittua uutuutta.\nAloitetaan näistä uutuuksista. Olen ehkä aikaisemminkin maininnut, miten seuraan Viinipiru -nimellä kirjoittavan Arto Koskelon juttuja blogista, Facebookista sekä ruoka/viini/iltapäivä/sanoma- lehdistä, sillä hän on sanavalmiina kaverina ollut viime aikoina esillä vähän siellä sun täällä.\nKoskelon ensimmäinen kirja, Lupa läikyttää (Toisinajattelijan viiniaapinen), on jo luettu, joten Pirun hyvän viinikirjan ilmestyessä olin jo ilmoittautunut ennakkotilaajien joukkoon. Esittelytekstin mukaisesti "Pirun hyvä viinikirja vie lukijan makumatkalle ympäri maailman, murtaa myyttejä ja tuo viinin lähelle lukijaansa - hauskasti ja ilman ylenpalttista nysväystä".\nToinen uutuus on todella uunituore, Hanna ja Alexander Gullichsenin Safkaa - maanantaista sunnuntaihin. Pariskuntahan tärähti laajempaan tietoisuuteen avokadopastallaan, jota tuntui tursuvan joka tuutista kyllästymiseen saakka. Pasta kannattaa kyllä testata, se on yksinkertaisuudessaan erinomaisen hyvää! Uusi kirja oli kuitenkin minulle hienoinen pettymys. Sekä ulkoasultaan että sisällöltään ensimmäinen kirja oli vaan enemmän mieleeni. Toki tästä uutuudestakin löytyy muutama pakko-testata-sapuska, mutta ihmettelen silti syvästi, mitä esim. perusnakkikastikkeen ohje tekee täällä......? Pari ohjetta olen kyllä jo ehtinyt testata, karitsanfileepasta löytyy täältä ja Rydbergin pihvi täältä. Hyviä olivat molemmat, niitä teen varmasti toisenkin kerran! Kirjasta löytyy myös aikaisemmin eri lehdissä ilmestyneitä Gullichsenien reseptejä, jotka myös olen itse todennut varsin kelvollisiksi. Sitruuna-rosmariinilohta olen kokeillut jo vuosi sitten ja basilika-valkosipulivoilla gratinoidut sinisimpukat löytyivät joulupöydästämme.\nSafkaa -kirjasta testauslistalle\nSitten alelaareille! Kohteena sekä Akateeminen että Suomalainen Kirjakauppa. Ystäviemme viiniklubin seuraava kokoontuminen on meillä ja olin sen suhteen päätynyt Lähi-Itä -teemaan. Kuin korkeimman johdatusta (jo nimensäkin perusteella), että kohdalleni osui Jerusalem -kirja. Tämä on juuri sellainen kirja, joka minuun kolahtaa. Se TUNTUU hyvältä, hivenen rouhealta pidellä, ihanat kuvat, jotka ruoka-annosten lisäksi tuovat myös sikäläistä kulttuuria hyvin esille. Reseptien lisäksi kirjassa on paljon avattu myös tekstien kautta ruokien taustaa ja historiaa. Kerrassaan mielenkiintoinen opus! Ja samalla kohentuu myös englanninkielen luetun ymmärtäminen......\nReilulla kympillä matkaan tarttui myös Hans Välimäen Ruokaa Ranskasta. En mitenkään erityisesti fanita Välimäkeä, vaikka olenkin kerran syönyt ikimuistoisen dinnerin edesmenneessä kahden tähden Chez Dominiquessa. Aikaisemmin olen pitänyt Välimäkeä liian hifistelevänä ja kiertänyt kirjatkin kaukaa (tosin löytyihän yksi kirjahyllystä, mitä en tosin muistanut.....), mutta tämä kirja muutti käsitykseni tyystin. Mutkatonta ranskalaista ruokaa suomalaisista raaka-aineista. Kokeilla haluaisin ainakin etanoita burgundilaiseen tapaan, lämpimän vuohenjuustosalaatin, bouillabaissen eli ranskalaisen kala-äyriäiskeiton ja muutaman gratiinin, niin kuin alkajaisiksi :)\nVarsinainen löytö minulle oli Jukka (yksi Suomen johtavia viini- ja samppanja-asiantuntijoita) ja Päivi Sinivirran Samppanja -kirja. Tämä upea kirja kertoo kaiken samppanjasta, jumalten juomasta! Olen kirjaa himoinnut aikaisemminkin, mutta se on lähes 60 euron hinnalla jäänyt hankkimatta. Nyt Suomalainen Kirjakauppa oli heittänyt tämän ihan supertyrkkyyn piirun alle 2kympin hinnalla!\nVanhassa puutalossa asuvaan kolahti myös hieno katselukirja Koti lehvistön varjossa - rintamamiestalon uusi elämä. Suuri, kaunis kirja pursuaa ihania valokuvia ja vinkkejä, niin sisustukseen kuin pihallekin.\nVaan mitä hittoa tämä kirja tässä joukossa tekee? Tämä on niitä herkuttelun jälkeisiä katumuksen hetkiä varten....... Omatunnolle.......\nYstävä oli tulossa kylään ja yhtäkkiä meninkin ihan lukkoon ruokasuunnitelmien kanssa. Ja koska olin nimenomaan kutsunut hänet syömään, niin olihan sitä jotakin keksittävä. Ja kun niin mielelläni, sekä omaksi että blogini lukijoiden iloksi kokeilen uusia reseptejä, niin ruokalehtiä tuli selattua pitkin viikkoa kiihtyvällä tahdilla. Vaan sitten apu löytyi läheltä, ruokaa rakastavalta työkaverilta. Ohje on peräisin Alkon Etiketti-klubin kuukausikirjeestä.\nCerdo borracho -possupata,\n500 g sianlihaa, esim. paistia tai kassleria\n3 lehtisellerin vartta (varsiselleri on muuten sitten ihan sama asia!)\n1½ dl mustia oliiveja\nAineslistaan en tehnyt kuin pari muutosta. Martta-niminen sivupersoonani oli säilönyt pakastimeen itsetehtyjä lihaliemikuutoita, joten käytin niitä. Oreganon jätin pois ja timjamia laitoin runsaalla kädellä, kun sitä sattui kotona tuoreena olemaan. Muuten noudatin listaa. Mitä nyt valkosipulia vähän enemmän......\nPunaviiniksi pataan valitsin espanjalaisen Don Mendo Reserva 2009:n, joka on keskitäyteläinen, tanniininen, karpaloinen, kevyen yrttinen, mausteinen sekä erittäin edullinen 8,98 €. Puoli litraa pataan ja lasillinen kokille. Näinhän se viikonloppukokkailu menee.....\nRuokaviiniksi oli suositeltu kypsää riojalaista reservana tai gran reservana. Matkaani tarttui aikaisemminkin hyväksi todettu Campo Viejo Reserva, neljän rypäleen (Tempranillo, Garnacha, Mazuelo, Graciano) viini Riojan alueelta. Keskitäyteläinen, keskitanniininen, kypsän kirsikkainen, viikunainen, kevyen nahkainen ja mausteinen viini on hinnaltaan 14,50 €. Viini-lehden kolmen tähden (=laadukas ja hyvin tehty) arvion löydät täältä. Viinin kaadoin karahviin reilut kolme tuntia ennen tarjoilua. Olen nyt selkeästi innostunut tästä karahvipuuhasta......\nMutta nyt kokkaamaan! Eipä paljon ole tullut pataruokia valmistettua, joten hetken jo mietin, että joudun kulkemaan patakaupan kautta, mutta lopulta kuljinkin ihan vaan vaatehuoneen kautta! Siellä kun oli säilössä vanha kunnon Römertopfin savipata :)\nRuuan voi valmistaan joko liedellä (kuten työkaverini teki) tai uunissa (kuten minä). Muista kuitenkin, että savipataa pitää liottaa vedessä puolisen tuntia ennen käyttöä ja että se laitetaan aina kylmään uuniin.\nPaloittele liha kuutioiksi. Silppua sipuli melko karkeaksi, siivuta valkosipulit. Suikaloi paprika sekä kuutioi kesäkurpitsa, porkkana ja lehtiselleri. Kuullota sipuli, lisää lehtiselleri, valkosipuli, porkkana ja kesäkurpitsa. Paistele pari minuuttia.\nRuskista lihakuutiot. Laita pataan kaikki ainekset, lukuun ottamatta paprikaa ja chorizoa. Sitten annetaan padan porista 1½-2 tuntia. Minulla pata oli 175 asteisessa uunissa melkein kaksi tuntia. Välillä vähän sekoittelin. Lopuksi lisätään paprikasuikaleet ja viipaloitu chorizo ja kypsennellään vielä vartti.\nJa voi luojan tähden mitkä tuoksut! Ja mikä maku! Lisukkeena voit tarjota keitettyjä perunoita ja maalaisleipää, mutta minä tein Kalajoelta tulleista puikulaperunoista kunnon voisen perunamuusin. Nam!\nAlkuruuaksi tein pienen ja simppelin tomaatti-vuohenjuustosalaatin. Pääraaka-aineiden lisäksi et tarvitse kuin basilikaa. Ja sitten kastike, johon tuli 4 rkl rypsiöljyä, 2 rkl balsamiviinietikkaa, vähän suolaa ja 2 tl hunajaa. Viimeistely mustapippurirouheella.\nJälkiruuaksi katselimme Putousta ja söimme Pätkis-suklaata :) Niin mukava ja kiireetön ilta, näitä lisää, kiitos!\nTunnisteet: Liha, Pata, Possu, RUOKAA, Salaatti\n"Hyvä Tuomas joulun tuopi, paha Nuutti pois sen viepi" Olen varmaan ainoa, jolla täällä meidän kulmilla on vielä joulukuusi täydessä valaistuksessa! Kuusi on harvinaisen kaunis, joten päätin siirtää sen poistamista viikolla ja noudattaakin tällä kerralla Nuutin päivän perinteitä. Mahtavaa kun voi valita perinteistä sen itselle kulloinkin sopivimman! Tänään kuusi lähtee, vaikka Nuutin päivä onkin vasta huomenna..... Että tämmöistä joustoa perinteiden kanssa. Tämä on nyt myös loistava hetki vielä vähän muistella joulun aikaa. Koota yhteen ajatuksia ja tunnelmia. Aattoahan vietimme perheemme, kolmen sukupolven voimin luonani. Oli erilainen joulu, koska oli ensimmäinen joulu ilman isääni. Isä nukkui pois kesän lopulla. Hieman jännitti, millaisen tunnemyrskyn valtaan joutuisimme, mutta vaikka isä meidän kaikkien mielissä oli ja on koko ajan, niin kaikki sujui kuitenkin oikein hyvin. Oudolta toki tuntui, jokaisena hetkenä sitä vähän odotti, että isä on nyt vain terassilla piipullisella ja tulee aivan kohta.......\nJossain mielessä hieman kapinoin joulua vastaan, haluaisin viettää sitä edes välillä toisin kuin on totuttu. Suunnitelmani eivät yleensä saa kovinkaan suurta kannatusta..... Oli hauskaa huomata, miten sisareni tytär, 15- vuotias, oli aivan kauhuissaan siitä, että joululahjattomuuden ja kinkuttomuuden lisäksi vihjailin myös joulukuusettomasta joulusta! No, kuusi tuli ja olihan se sikakin pöydässä, vaikkakaan ei perinteisenä kinkkuna. Eli jos en muuten pääse perinteitä muuttamaan, niin yritän sitten tehdä sitä vaikkapa ruuan kautta. Kerran, kun tytöt olivat pieniä, söimme jouluaaton alkuruokana rapuja! Olen edelleenkin sitä mieltä, että se oli aivan mahtavaa, yksi parhaista "jouluruuista" ja me kaikki (kolme) muistamme sen. Väriltäänhän ravut sopisivat joulunaikaan oikein mainiosti ja vähän niitä nytkin suunnittelin, mutta päätin sitten jättää ne pois. Tänä vuonna ehkä gratinoidut sinisimpukat tai taateli-kuskussalaatti olivat niitä sisälläni asuvan pienen kapinallisen juttuja..... Jouluruuista suurimman osan valmistin tyttäreni kanssa. Sitten oli spesiaalijuttuja, joita pyysimme toisilta perheenjäseniltä. Äidiltä pyydettiin hämäläistä näkkileipää, jota ilman ei kai mitään perheemme suurempia juhlia ole vietetty. Siskon mies on mestari kotijuuston ja sinapin valmistuksessa, siispä niitä tilasimme häneltä. Ja toisen tyttäreni miehen tekemiä inkiväärikeksejä ei kukaan meistä pysty vastustamaan. Keksien ohje, samoin kuin muidenkin jouluruokien reseptit löytyvät täältä, klik.\nTärkeä juttu joulussa on tietysti myös joulukuusi. Joulukuuseen varmasti liittyy meillä monella tärkeitä lapsuuden muistoja. Maalla ja maatilalla kasvaneena muistan miten isä aina haki metsästä kuusen, jota me sitten porukalla aina huumorimielellä arvosteltiin. Milloin se oli vino, milloin liian harva jne. Onneksi isä tunsi hullun, vinoutuneen huumorintajun omaavan perheensä ja varmaan toi välillä ihan provosoiden jonkun siipeensä saaneen oksapuolen salin nurkkaan tököttämään. Ja voitteko kuvitella, olen syntynyt niin esihistoriallisella ajalla, että kun olin lapsi, niin kuusessa poltettiin ELÄVIÄ kynttilöitä!!!! Toisaalta koristeita oli vähemmän, mitä nykykuusissa, mutta SILTI!\nUskollisesti joulusta toiseen ripustimme samat koristeet kuusen oksille, kallisarvoiset lasipallot, hiuksensa jo kadottaneet enkelit, hopeanauhat jne. Ehkä lapsuudesta johtuen kapinallinen tänä päivänä sisälläni huutaa, että on sulaa hulluutta maksaa kuusesta 50 euroa, mutta eipä sitä nykyihminen sinne isien ja äitien metsiin lähde sitä kuusta kuitenkaan kaatamaan. Ei lähde, vaan hakee kasvatetun muotovalion Citymarketin pihalta. Ja maksaa siitä sen 50 euroa. Aivan kuten minä ja tyttäreni. Huoh.\nJoulukoristeita Happyhamster säilyttää yhdessä vanhoista matkalaukuistaan. Se on kätevää, kaikki löytyvät kerralla samasta paikasta. Tyttäret kun kysyivät, että mitä koristeita haluan, niin sanoin, että kaiken. Tehkää överikuusi ja hehän tottelivat! Hyvin pitkään meillä on ollut tapana koristella kuusi vain hopeanvärisillä koristeilla. En kestä mitään riemunkirjavaa väri-ilottelua. Lapsiparat kun tarhassa ja koulussa askartelivat koristeita, niin niitä ei ripustettu varsinaiseen joulukuuseen, vaan tyttöjen omaan pikkukuuseen, joka sijoitettiin lastenhuoneeseen. Mitähän traumoja tästäkin on jäänyt.....\nRuttuinen kuusenalusliina on jo aikansa elänyt, mutta kun se on mummun......\nSyksyn mittaan käydyn melko värikkäänkin keskustelun jälkeen olimme päätyneet lahjattomaan jouluun. Tai siis lapsille, joka tässä tapauksessa tarkoittaa kaikkia alle 30 vuotiaita, tietenkin lahjat hankittiin, mutta ne annettiin kunkin kodissa ilman yhteistä lahjojenjakotapahtumaa. Äitini kiersi lahjattomuussääntöä kekseliäästi...... Hän saapui sekä sisareni että minun kotiini valtavan kassin kanssa, joka ei suinkaan sisältänyt lahjoja, vaan oli hänen mukaansa kuulemma ihan vaan tuotekassi! Tuotekassissa oli sitten vaikka mitä herkkuja meille kaikille, hilloja, glögejä, pikkuleipiä jne.\nKuten kuvista näet, olivat nämä herkkutuliaiset/lahjat/tuotenäytteet kaikki peräisin Kinnarin Tilan valikoimista. Mikäli matkasi joskus johtaa sinut Lahden seutuville, Hollolaan, niin tämä on oiva retkikohde. Tilalta löytyy myös sisustajan taivas, Pioni ja Piironki -myymälä sekä kahvila.\nKoska asun toisen sisareni kanssa samassa kaupungissa, niin jaoimme aaton ohjelmaa sillä tavoin, että hän tarjosi jouluisen samppanjasaunan. Olipa mahtavaa ja kaunista. Sieltä sisareni suostumuksella muutama tunnelmakuva.\nVanhin tyttäreni on näppärä askartelija ja sainkin häneltä lahjaksi uusia koristeita. Nämä koristenauhat jopa kelpuutettiin kuuseen!\nVuosi sitten poisnukkuneen kummitädin peruja minulle oli päätynyt vanhan jalkalampun varjostin. Olin muutamasta sisustuslehdestä bongannut ideoita uusiokäytöstä, mutta sitten kehitinkin aivan oman idean! Revin kankaat irti ja kiinnitin ohuen rautalangan avulla kehikkoon valosarjan. Tarkoitus oli ripustaa valaisin ulos omenapuuhun, mutta kun viritelmä oli valmis, en raaskinutkaan viedä sitä ulos sateen piiskattavaksi, vaan ripustinkin kirjastohuoneen nurkkaan. Tyttäreni tekemät paperitähdet lisäsivät jouluista tunnelmaa. Tosin valaisin tulee jäämään paikoilleen joulun jälkeenkin, ilman tähtiä vaan.\nPöydän kattaus on myös tärkeä tunnelmanluoja ja siihen panostetaan. Aina. On kankaiset lautasliinat ja hopeat. Vanhat Arabian astiat ja hiotut vesilasit. Päätän joulun omalta osaltani nyt kuvakavalkadiin kattauspuuhista. Ensi jouluun......\nVanhat piparkakkumuotit voi hyödyntää myös pöytäkoristeena.\nPöytäkorteista jokainen löysi lempinimensä.\nViinilasit nimikoitiin erityisellä lasitussilla, joka lähtee pesussa pois. Näin pysyy oma lasi paremmin hallinnassa :)\nMeillä asuva Happyhamster kerää (myös) vanhoja servettirenkaita....\nTerassia valaisee tyttäreltä pitkäaikaislainaan saatu Ikean kynttelikkö, johon on valosarjan lisäksi kiinnitetty erilaisia koristekristalleja. Kauniisti ja kutsuvasti valaisee!


OPPILAITOS-VAMOS: Vamos Kuopio ja Savon ammattiopisto yhdistivät voimansa | Savon ammattiopisto\nOppilaitos-Vamoksen tavoitteena on valmentaa, tukea ja kannustaa koulutuksessa olevia nuoria sattamaan opintonsa päätökseen sekä siirtymään jatko-opintoihin ja työelämään. Lisäksi tavoitteena on saada opiskeluista pudonneita nuoria takaisin opintojen pariin. Hankkeen aikana rakennetaan yhteistyössä Savon ammattioppilaitoksen kanssa toimintamalli ehkäisemään pudokkuutta ja lisäämään opintojen läpäisyä.\nRiskiryhmien ohella hankkeessa paneudutaan oppilaitoskulttuurin kehittämiseen. Yhteistyössä Savon ammattioppilaitoksen työntekijöiden kanssa rakennetaan uutta, opiskelijalähtöistä ja yksilön tarpeet paremmin huomioivaa oppilaitoskulttuuria. Hankkeessa hyödynnetään Vamos-palveluissa kehitettyjä yksilö- ja ryhmämuotoisen valmennuksen malleja, jotka mukautetaan oppilaitoksen tarpeisiin.\nYhteisen kehittämisen ja toiminnan kautta vahvistetaan opiskelijan voimavaroja kartuttavaa sekä oppilaitokseen hyvinvointia ja yhteisöllisyyttä lisäävää toimintakulttuuria. Palvelumuoitoilun sekä rohkeiden toimintakokeilujen ja pilottien avulla löydetään sopiva tapa tukea pudokkuusriskissä olevia nuoria.\nHankkeessa työskentelee täysiaikaisesti kolme työntekijää, kaksi Savon ammattiopistosta ja yksi Vamoksesta. He ovat opiskelijoiden tukena opintoihin kiinnittymisessä sekä oikea-aikaisiin palveluihin ja jatkopoluille ohjautumisessa. Lisäksi tiimi edistää opiskelijoiden oppimista, hyvinvointia ja osallisuutta sekä ehkäisee ongelmien syntyä.\nHankkeen rahoittaa Euroopan sosiaalirahasto, Etelä-Savon elinkeino-, liikenne- ja ympäristökeskus, toteuttajina Savon Koulutuskuntayhtymä ja Helsingin Diakonissalaitoksen säätiö, joka myös hallinnoi hanketta. Hanke käynnistyi tammikuussa 2019 ja se päättyy kesäkuussa 2021.\npuh. 044 785 4863\npuh. 044 785 3458\nLiisa Pääkkönen, projektipäällikkö\npuh. 050 464 0606\nPalautteet ovat osana Savon ammattiopiston kehittämistä.\nAktiivinen Sakky kolmas vuosi – Liikuttavan hyvää tekemistä yhdessä!\nAktiivinen Sakky on


VIDEO: Auston Matthews murhaavan tehokas ottelussa Montrealia vastaan\nVIDEO: Toronto Maple Leafsin superähti iskussa\nTänään on kohistu suomalaisissa urheilujulkaisuissa enemmän kuin paljon Winnipeg Jetsin suomalaistähden Patrik Laineen viiden tehopisteen illasta harjoitusottelussa Galgary Flamesia vastaan. Miehen ”kilpakumppanin” Auston Matthewsin suoritukset sen sijaan ovat jääneen paljon pienempään valoon.\nYhdysvaltalainen kiekkotähti ja Toronto Maple Leafsin toissa kesän ykkösvaraus Auston Matthews todisti viime yönä NHL:n harjoitusottelussa Montreal Canadiensia vastaan, että hän on enemmän kuin valmis tulevaan kauteen.\nNuori mies sai maalien tekemisen näyttämään jopa naurettavan helpolta, kun hän namutteli kiekon hattutempun arvoisesti Canadiensin maalivahdin Al Montoyan selän taakse. Kirsikkana kakun päälle Matthews syötti vielä, toisen nuorukaisen, William Nylander maalin, ollen mukana neljässä joukkueensa viidestä osumasta. Toronto voitti lopulta perinteikkäiden NHL-seurojen välisen kamppailun murskaluvuin 5 – 1.\nAlla koko maalikimara kokonaisuudessaan. Myös Leo Komarov on videolla mukana syötettyään jenkin ensimmäisen osuman.


Olen aina ollut kiinnostunut ihmisistä. On ollut mukava seurata, mitä omista oppilaista myöhemmin tulee, Anja Haavisto hymyilee. - PDF\nOlen aina ollut kiinnostunut ihmisistä. On ollut mukava seurata, mitä omista oppilaista myöhemmin tulee, Anja Haavisto hymyilee.\nDownload "Olen aina ollut kiinnostunut ihmisistä. On ollut mukava seurata, mitä omista oppilaista myöhemmin tulee, Anja Haavisto hymyilee."\n1 Olen aina ollut kiinnostunut ihmisistä. On ollut mukava seurata, mitä omista oppilaista myöhemmin tulee, Anja Haavisto hymyilee. Markku Joutsen\n2 Anja Haavisto on opettaja monen menestyjän takana Olin niin tavattoman innostunut kemiasta! Anja Haavisto toi kemian olympialaiset Suomeen ja koulutti omassa kemian kerhossaan joukon alan tulevia huippuja. Uskon, että opettajan oma innostus välittyy oppilaisiinkin, pian 90-vuotias veteraani sanoo. Sisko Loikkanen Ei uskoisi, että Anja Haavisto täyttää kuluvan vuoden viimeisenä päivänä 90 vuotta. Vuosi vaihtuu taas samalla kuin ikäni, Haavisto naurahtaa viehättävässä kodissaan Helsingin Munkkiniemessä. Keittiöstä leijuu pannukahvin ja vastaleivotun raparperipiiraan tuoksu. Korkea ikä ei näy missään. Virkeä nainen seuraa valppaasti maailman tapahtumia ja etenkin oman alansa kemian kehitystä. Kuntoa pitävät yllä kävelyretket. Aina silloin tällöin kävelen 91-vuotiaan ystävättäreni kanssa Munkkiniemestä Tarvaspäähän kahville ja takaisin, sellaisen neljän kilometrin lenkin. Omien pyöreiden vuosien lisäksi tiedossa on toinenkin perhejuhla. Hiljattain syntyi uusi lapsenlapsenlapsi, ja nimiäiset ovat tulossa, hymyilee Haavisto, joka mielellään viettää aikaa suvun nuorempien jäsenten kanssa perheen yhteisessä lomapaikassa Haikassa Tampereen Teiskossa. Se on helsinkiläissyntyiselle Haavistolle tuttu jo lapsuuden kesiltä. Olen tavattoman onnellinen, että myös kolme lastani kokevat paikan läheiseksi itselleen. Jokaisella on siellä Anja Haavisto Syntynyt Helsingissä Filosofian maisteri (kemia) Helsingin yliopistosta Kemian opettajana Sivutoimia mm. kouluhallituksen ylitarkastajana ja tietokirjailijana. Luottamustoimia mm. opetusministeriön työryhmissä, MAOL ry:ssä, Interbook ry:ssä ja Suomalaisten Kemistien Seurassa. Avioitui 1952 Jouko Haaviston (k. 1992) kanssa. Kolme lasta, viisi lastenlasta ja kolme lapsenlapsenlasta. Harrastuksina mm. yliopiston alumnitoiminta, kemian seuratoiminta, kirjoittaminen, Haikan tilan ylläpitäminen ja matkailu. oma vanha hirsitalonsa. Lastenlapsetkin viihtyvät siellä hyvin. Anja Haavisto kirjoitti ylioppilaaksi Helsingin Suomalaisesta Yhteiskoulusta keskellä sotaa vuonna Hän edustaa pula-ajan läpikäynyttä sukupolvea, joka ei raaski heittää yhtäkään vanhaa vaatekappaletta pois sitähän saatetaan joskus tarvita. Lämmöllä hän muistelee Haikan mummilta ylioppilaslahjaksi saamaansa tummansinistä pukukangasta, jota isoäiti oli vuosikausia säilönyt aitassa. Amerikasta saapunut pakettikin on jäänyt mieleen. Se sisälsi aarteen, kahvipapuja, joita paahdettiin Haikan kakluunissa säästellen, pieni annos kerrallaan. Sotavuosina koulunkäynti oli katkonaista. Koulut suljettiin välillä jopa kuukausiksi, ja koululaisetkin kuuluivat työvelvollisiin. Haavisto hoiti pestinsä Haikassa niin sanottuna työtyttönä. Hän uurasti pellolla, oppi lypsämään ja leipoi lauantaisin pakarissa hapanleipää ja rievää yhdessä Emilia-tädin kanssa. Leipomisen jälkeen taikinanrippeet huuhdottiin käsistä lehmien juomakaukaloon, jotta mitään ei menisi hukkaan. Vapaa-ajalla kävimme nyhtämässä ojien varsilta voikukkia. Lehmät saivat naatit ja ihmiset hyödynsivät juuret. Kun juuret kuorittiin, pilkottiin ja kuivattiin, niistä saatiin sikurin korviketta jyväkahvin joukkoon. Haikassa opin, kuinka yksinkertaisella ruualla ihminen tulee toimeen. Kerran kuussa käytiin Tampereella kaupassa, ja silloinkaan ei tarvinnut ostaa juuri muuta kuin suolaa ja sokeria. Jännittävät yhtälöt Syksyllä 1943 Haaviston opintie jatkui Helsingin yliopistossa. Sota varjosti opiskelua sielläkin. Luennoilta joutui joskus juoksemaan pommisuojaan, kun tuli hälytys, Haavisto kuvailee ankaraa aikaa. Idea opiskella nimenomaan kemiaa oli syntynyt, kun ystävä oli tuonut Ruotsin-tuliaisina tieteenalaa esittelevän vihkosen. Yhtälöt olivat jännittävän näköisiä. Kiinnostuin myös aineista ja niiden rakenteesta, ja halusin päästä perille niistä syvällisemmin. Rintamalta palanneet opiskelijat aiheuttivat laitoksessa suman, ja kvalitatiivisen osaston laboratoriotöihin piti jonottaa. Kun paikan vihdoin sai, edessä olivat sakkareaktiot ja analyysit. Sitten pyrittiin kvantitatiiviselle osastolle, jossa tehtiin titrauksia ja painoanalyyttisiä töitä. Ensimmäisen laboratoriotyönsä Haavisto muistaa hyvin. 5/2015 KEMIA 15\n3 Panimme posliinimaljaan rautanauloja ja päälle rikkihappoa ja sitten keitimme niitä vetokaapissa. Reaktiossa syntyi vaaleanvihreitä kiteitä, rautasulfaattia. Silloin näin ensimmäisen kerran omin silmin kemiallisen reaktion, ja kyllä se oli ahaa-elämys. Töiden ohjaus tosin oli Haaviston mukaan olematonta. Yrmeät assistentit vain panivat suorituksen jälkeen vihkoon oikein- tai väärinmerkin. Ja kun tuli väärinmerkki, piti vain palata jatkamaan analyysin tekemistä omin neuvoin. Tilanne parani, kun laitokseen tuli Eero Laaksovirta, joka paneutui kunnolla opiskelijoihinsa. Haavisto ystävystyi ohjaajansa kanssa ja myöhemmin hyödynsi opettajantyössään tämän kirjoittamaa kemian oppikirjaa. Kvantitatiivisten töiden jälkeen vuoroon tulivat orgaanisen kemian työt. Ne kiehtoivat Haavistoa, joka valitsi pääaineekseen orgaanisen kemian. Sivuaineita olivat kasvitiede, fysiikka ja matematiikka. Aktiivinen nuori nainen toimi Kuvat: Anja Haaviston kotialbumi Haavistojen perheeseen syntyi 1950-luvulla kolme lasta, Riitta, Pekka ja Esko. Äitiyslomia ei tunnettu eikä apulaisia ollut helppo saada. Äitini oli pitkään ratkaiseva apu. myös kemianopiskelijoiden emäntänä. Kemistijuhlasta löytyi tuleva elämänkumppani Jouko Haavisto, joka taas oli kemistien tiedotussihteeri. Jouko tosin vaihtoi sitten historiaan, josta hän suoritti tutkintonsa. Mutta kemia meidät vei yhteen. Matka Munkkivuoreen Lopputyönsä Anja Haavisto teki KCL:n laboratoriossa ligniinin malliaineiden synteesistä. Siihen tarvittiin voimakkaanhajuista, limakalvoja ärsyttävää bentsyylikloridia. Kerran laborantilta tipahti lattialle bentsyylikloridipullo, joka meni tietysti rikki. Hirveä lemu levisi myös alakertaan, jossa oli menossa arvovaltainen kokous. Siitä tuli kyllä sanomista. Sen jälkeen minut pantiinkin tekemään työt vetokaapissa, Haavisto naureskelee. Vastavalmistunut kemianopettaja sai ensimmäisen paikkansa tuntiopettajana omassa entisessä opinahjossaan SYK:ssa. Se aiheutti sydämentykytyksiä. Koulun rehtorina työskenteli sananlaskujen tutkijana mainetta Sotavuosina työvelvollisuudet katkaisivat tuon tuostakin koulunkäynnin. Nuori Anja oli työtyttönä suvun tilalla Teiskossa. niittänyt Aksel Koskenjaakko, jonka tapaaminen jännitti entistä oppilasta kovasti. Sitten hän ohjeistikin minua: Älä nyt minua rehtoriksi kutsu, sano vain sedäksi. Mutta kun se oli niin vaikeaa, kyseessähän oli arvostettu Koskenjaakko! Seuraavaksi Haaviston tie vei Helsingin teknilliseen oppilaitokseen ja vuonna 1958 juuri perustettuun Munkkivuoren yhteiskouluun, jossa hän teki lähes 30-vuotisen työrupeaman. Siellä rehtoriin oli helppo suhtautua rennommin, sillä virkaa hoiti oma aviomies Jouko Haavisto. Sydän kemian kerhossa Munkkivuoressa Anja Haaviston sydämen asiaksi muodostui kemian kerho Nitro, jota hän alkoi pitää lukiolaisille. Kerhoon kokoontui alasta viehättyneitä oppilaita muutamaksi illan tunniksi joka viikko. Kerhossa tavoiteltiin Luontoliiton vanhojen sääntöjen mukaan pronssi-, hopea- ja kultamerkkejä. Vaativaa kultamerkkiä varten oppilaat tekivät käytännön laboratoriotyön ja sen oheen pienen tutkielman. Tutkielmien tarkastuksen Haavisto uskoi valitsemilleen ulkopuolisille asiantuntijoille. Kun eräs reipas nitrolainen teki kultamerkkityönsä brisanttisesta 16 KEMIA 5/2015\n4 Anja Haaviston kotialbumi Nitro-kerhossa riitti tungosta keväällä Myös sydänten kemia kukoisti, sillä eturivissä keskellä hymyilee tuleva aviopari. Kemia-oppikirjasarjaa käytettiin lukioissa vuoteen 2000 asti, taulukkokirja on yhä käytössä. Markku Joutsen Anja Haaviston kotialbumi räjähdysaineesta, Haavisto pyysi tarkastajaksi henkilöä, joka oli toiminut asiantuntijana Lapuan räjähdysonnettomuudessa Hän soitti takaisin kauhistuneena ja valisti, että tuollaisen aineen valmistaminen koulussa on ehdottomasti kiellettyä. Vähän sitten itsekin rupesin miettimään tilannetta. Aviomies rehtorina ja minä teetän tällaisia kokeita! Siitäkin selvittiin, ja kerhotoiminta jatkui. Monista kerholaisista tuli opettajalle ystäviä, joiden uraa hän on seurannut kiinnostuneena ja joita hän yhä tapaa tilaisuuden tullen. Myös sydänten kemia kukoisti kerhossa. Nuo kaksi menivät myöhemmin naimisiin, opettaja hymyilee kuvia katsellessaan. Useat kultamerkkiläiset ovat menestyneet elämässään erinomaisesti. Kemian alalle lähtivät muun muassa professori Juha Kere Karoliinisesta instituutista, professori Jukka Seppälä Aalto-yliopistosta ja johtaja Raimo Pakkanen Tekesistä. Monen muunkin tie on vienyt pitkälle: Perttu Lindsberg toimii lääketieteen professorina, Kaija Pehu-Lehtonen Metsä-Fibren johtajana, Eero Heliövaara valtioneuvoston kansliapäällikkönä, Teppo Turkki tietokirjailijana ja tutkijana. Tepon kanssa olemme hyvät ystävät. Mutta vieläkin harmittaa, että annoin hänelle kemian loppuarvosanaksi kahdeksikon. Olisinpa antanut kiitettävän! Haavisto huudahtaa ja sanoo, että arvosanojen antaminen on opettajan työn ainoita ikäviä puolia. Onneksi saldo muuten jää kirkkaasti plussalle. Olympiajoukkueen vetäjäksi Opettajana Haavisto onnistui saamaan muutkin kuin aktiiviset kerholaiset kiinnostumaan oppiaineestaan. Olin itse niin tavattoman innostunut kemiasta! Hankin koko ajan lisää tietoja, kuuntelin luentoja ja luin alan lehtiä. Tunneilla otin esille mielenkiintoista lisäaineistoa. Uskon, että opettajan oma innostus välittyy oppilaisiinkin, Haavisto sanoo. Varsinaisen työn ohella hänellä riitti aikaa ja energiaa moneen suuntaan. Haavisto edusti vuosien ajan kemistejä Matemaattisten aineiden opettajien liiton MAOL ry:n hallituksessa ja tarttui toimeen myös silloin, kun Kouluhallitus ajoittain tarvitsi kemiaa tuntevaa tilapäistä ylitarkastajaa. Kun Kouluhallitukseen saapui kutsu kemian kansainvälisiin olympialaisiin, Haavisto syttyi oitis. Innostuin aivan kauheasti ja ajattelin heti, että tähän täytyy ryhtyä. Munkkivuoren yhteiskoulun kemian luokka vuonna Kemian kerho oli opettajavuosieni kohokohtia. Siellä sain uusia ideoita myös oppitunteja varten. 5/2015 KEMIA 17\n5 Oppilaamme imivät aineita pipetteihin, kun eivät osanneet käyttää pumpetteja. Pekalla on tavattoman suuri tietovarasto ja ihailtavat esiintymistaidot, Anja Haavisto kehaisee kuopustaan. Ylioppilaskuva on vuodelta Kuvat: Anja Haaviston kotialbumi Lastenlapset mummin kanssa Haikan pirtissä kesällä 1994, vasemmalta Jenni, Jonna, Jaana, Juuso ja Jutta. Halusin tehdä kemian hyväksi muutakin kuin opettaa, ja nyt siihen tarjoutui hieno mahdollisuus. Haavisto lähetettiin tarkkailijaksi Tšekkoslovakiassa pidettyyn tapahtumaan, josta hän toi tuliaisinaan olympialaisten rakenteen ja järjestelmän. Jo seuraavana vuonna 1978 hän matkusti Suomen joukkueen johtajana Puolassa järjestettyihin kisoihin. Olympialaisissa huomasi, että Suomen kouluissa ei vielä ollut kaikkia hienouksia. Oppilaamme imivät aineita pipetteihin, kun eivät osanneet käyttää pumpetteja, Haavisto nauraa. Kaikkiaan hän veti olympiajoukkuetta seitsemän kertaa kollegoinaan kemian professoreita. Hän oli myös valmistelemassa Suomessa vuonna 1988 järjestettyjä kemian olympialaisia, joiden johtajana toimi professori Jouko Koskikallio. Haaviston jälki näkyi myös kirjoissa. Moni nykykemisti on saanut kipinän alalle Tammen Kemia-oppikirjasarjasta, jota käytettiin kouluissa vuosina Lisäksi hän oli tekemässä Otavan kustantamaa matematiikan, fysiikan ja kemian taulukkokirjaa, joka on yhä käytössä. Kirjallisista saavutuksistaan Haavisto itse iloitsee etenkin Munkkivuoren yhteiskoulun matrikkelista, joka ilmestyi pari vuotta sitten. Mukana kirjaa tekemässä oli joukko hänen entisiä oppilaitaan, muun muassa tutkijat Marc Baumann Biomedicum Helsingistä ja Panu Harmo Aalto-yliopistosta. Työstä harrastukseksi Anja Haavisto jäi opettajan virastaan eläkkeelle vuonna 1986, mutta ahkeroi luottamustoimissa vuosia sen jälkeenkin. Kun kemia aiemmin oli työ, nyt sitä on aikaa harrastaa. Luen tietysti Kemia-lehteä ja lisäksi Yliopisto-lehteä ja Tiede-lehteä. Käyn Suomalaisten Kemistien Seuran kokouksissa ja ekskursioilla, joilla pääsee tutustumaan mielenkiintoisiin paikkoihin. Hän on mukana Helsingin yliopiston alumnitoiminnassa ja vakiovieras kemian laitoksen vuosittaisessa kemistitapaamisessa. Antoisia ovat myös Biomedicumin yleisöluennot. Äskettäin kolme professoria kertoi suolistomikrobeista ja niiden vaikutuksesta terveyteen. Terveys- ja ravintoasiat kiinnostavat. Kukaan intohimoisen kemistin lapsista ei kuitenkaan seurannut äidin jalanjälkiä? Se on kyllä kauhea puute, Haavisto nauraa. Tärkeintä vanhemmalle on totta kai se, että kaikki kolme ovat valitsemillaan aloilla onnistuneet hyvin. Niin hyvin, että on pakko kysyä, onko äiti ylpeä kansanedustaja- ja ministeripojastaan Pekka Haavistosta. Enpä minä ylpeä ole, se sana on jotenkin vieras minulle. Mutta olen tietysti tavattoman kiinnostunut hänen tekemisistään. Poikansa presidentinvaalikampanjaa hän seurasi tiiviisti. Pekka Haaviston pääsy toiselle kierrokselle asti ei häntä yllättänyt. Hänellä on todella suuri tietovarasto, ja hän pystyy myös erittäin hyvin ilmaisemaan tietojaan eri aloilta. Joskus me muut ihmettelemmekin, mistä hän on kaikki tietonsa kerännyt, ja ihailemme hänen esiintymisiään. Parasta oli loppujen lopuksi se, että poika otti kisassa hyvän hopeasijan. Onneksi hän ei tullut valituksi. Presidentille tulee näinä aikoina niin vaikeita asioita ratkaistavaksi. Valtavan hyvin Sauli Niinistö on mielestäni pärjännyt työssään. Kirjoittaja on kemian diplomi-insinööri ja tiedetoimittaja. 18 KEMIA 5/2015\nKEMIA Kemi YKSIKIN INTO- HIMONA KYBER- VAINOOJA KUOLE. työturma on liikaa. kemian opetus. uhkaa tehdasta. näyttävästi, gladiaattori!\nKEMIA Kemi 5/2015 YKSIKIN työturma on liikaa INTO- HIMONA kemian opetus KYBER- VAINOOJA uhkaa tehdasta KUOLE näyttävästi, gladiaattori! Tervetuloa alan ajankohtaisimpaan seminaariin Biomassan jalostus\nSeuraavat talvikoulutuspäivät pidetään. Lappeenrannassa 11. 13.2.2011. Ilmoittautuminen osoitteessa: www.maol.fi/lappeenranta\nSeuraavat talvikoulutuspäivät pidetään Lappeenrannassa 11. 13.2.2011. Ilmoittauduthan koulutuspäiville; tiedossa mielenkiintoisia luentoja ja työpajoja. Ilmoittautuminen osoitteessa: www.maol.fi/lappeenranta\nKilpailutoiminta juontaa juurensa yli viidenkymmenen vuoden taakse. Matematiikan lukiokilpailu järjestettiin ensimmäisen kerran 1955.\nOPPILASKILPAILUTOIMINTAA Kilpailutoiminta juontaa juurensa yli viidenkymmenen vuoden taakse. Matematiikan lukiokilpailu järjestettiin ensimmäisen kerran 1955. Ensimmäinen valtakunnallinen teinien matematiikkakilpailu,\nTärkeää tietoa tulevaisuuden pelipaikoista! *****\nTärkeää tietoa tulevaisuuden pelipaikoista! ***** Kerro oppilaillesi uudesta Biotuotetekniikan tutkinto-ohjelmasta, Aaltoyliopiston kärkihankkeesta. Biotuotetekniikka kehityksen kestävää koulutusta! Biotuotetekniikka\nVesimolekyylien kiehtova maailma\nVesimolekyylien kiehtova maailma Luokka-aste Oppitunti molekyylimallinnuksesta oli suunniteltu 8. luokan oppilaille. Tavoitteet Tavoitteena on tarkastella kemiallista mallia ja syventää kemiallisen mallin\nAija Rytioja Tuotantoinsinööri Boliden Kokkola Oy\nAija Rytioja Tuotantoinsinööri Aija Rytioja syntynyt Kokkolassa 1972 opiskellut Oulussa prosessitekniikan diplomiinsinööriksi valmistunut vuonna v. 1999 työskennellyt Suomen ainoassa sinkkitehtaassa vuodesta\nVuodesta 1898 alkaen Ylioppilaita jo lähes 12 000 Keski-Pohjanmaan ensimmäinen suomenkielinen lukio KOKKOLAN YHTEISLYSEON LUKIO KYL VAHVA YLEISLUKIO a Vankka pohja yo-tutkintoon, jatko-opintoihin ja hyvään


Keskustelu - 2-vuotiaan päiväunien pituus ja herättäminen\nkuinka paljon 2-vuotias tarvitsee untaPurin kieltäni kohtuu kovaa. Oikeastiko ajatellaan, että 13-vuotias voi itse päättää ja ymmärtää, kuinka paljon hän tarvitsee unta? Ihanko oikeasti, ja sitten syytetään murrosiän tuomaa väsymystä? Mielestäni lapsi ei päätä itse omaa nukkumaanmenoaikaansa vaan se päätetään yhdessä.\nOPAS 1- VUOTIAAN LAPSEN PERHEELLE - www.innokyla.fi\n2-vuotias lapsi tarvitsee unta 10,5 – 12,5 tuntia yössä. Lisäksi hän nukkuu yleensä päiväunet, joiden pituus on 1 – 3 tuntia. Päivän kokonaisunentarve on 11,5 – 15,5 tuntia. Vaihteluväli on siis melko laaja, joten lapset todella ovat yksilöllisiä. 3-vuotias lapsi tarvitsee yöunta 10,5 – 12,5 tuntia yössä.\nKun yli 2-vuotiaskaan ei vielä nuku hyvin. | Keskustelu | Anna\nVajaa 2-vuotias ei nuku tarpeeksi?! lapsi tarvitsee unta, myös päivällä! Tosin lapset ovat yksilöitä ja voi olla että ei kaipaa niin paljon unta.Tosin\nkuinka paljon 2-vuotias tarvitsee unta– Vanhemmille ja nuorille itselleenkin voi olla yllätys, kuinka paljon nuori unta tarvitsee. Vertailukohde on kaksivuotias. Murrosikäinen ja kaksivuotias tarvitsevat yhtä paljon unta, pääsihteeri Mirjam Kalland toteaa.\nMiten paljon 2 vuotias tarvitsee vuorokaudessa unta? Meillä tuo 2v 5kk herää klo 7 ja yöunille menosta aletaan tappelemaan klo 20 aikoihin ja nukahtaa tunnin taistelun jälkeen. Lapsi ei nuku enää päiväunia ja jos yritän saada nukkumaan niin voin hyvin tehdä parikin tuntia turhaa työtä, ei vaan nukahda\nParivuotiaalle sopii hetki rauhallista lastenohjelmaa. 6-vuotias tarvitsee jo selkeät säännöt ruutuajalleen. Lapsen kiukulle on kuitenkin muita lääkkeitä kuin älylaitteet. 2-vuotias: tuttua ja rauhallista Lapsi alkaa kiinnostua älylaitteiden käytöstä suunnilleen samaan aikaan kuin television last\nLASTEN SUONENSISÄISEN LÄÄKEHOIDON TURVALLISUUS\nkuinka paljon 2-vuotias tarvitsee untaKysymys on siitä, kuinka vauva pystyy rauhoittumaan uudelleen uneen ja mitä hän siihen päästäkseen tarvitsee. On väitetty, että alle 2-vuotias lapsi ei kärsisi uniongelmistaan, vaan viime kädessä nukahtaa, jos on aivan pakko, esimerkiksi kuukahtaa puurolautasensa ääreen. Ihan näinkään se ei taida olla.\nVajaa 2-vuotias ei - Äitien jutut - Suomi24 Keskustelut\nkuinka paljon 2-vuotias tarvitsee untaKuinka toisen unen tarpeen voi joku ulkopuolinen mitata? Unen tarvehan on täysin yksilöllistä ja riippuu siitä mitä on päivän mittaan tehnyt, mitä syö tai juo ja minkälainen "ilmapiiri" nukkumaan mennessä vallitsee. Se kuinka paljon keho tarvitsee lepoa on monesta tekijästä kiinni.\n2-vuotiaan unentarve | Keskustelu | Kaksplus\nKuinka paljon tämänikäinen ylipäätään kaipaa vuorokautista unta? toiset tarvitsee enemmän ja toiset tulevat toimeen vähemmällä. oma 2-vuotias